Καταστροφή της Σμύρνης 1922 Μικρασιατική Καταστροφή .: Άρθρα - Μελέτες .: Ματιά\nΜατιά .: Έγραψαν .: Άρθρα - Μελέτες .: Καταστροφή της Σμύρνης 1922 Μικρασιατική Καταστροφή\nΚαταστροφή της Σμύρνης 1922 Μικρασιατική Καταστροφή\nGeorge Horton για την Καταστροφή της Σμύρνης: “Δεν θυμάμαι παρόμοιο επεισόδιο ανθρώπινης συμφοράς στην Ιστορία”\nΗ Δύση είχε την ευκαιρία να επανορθώσει για τα “αμαρτήματα” της Άλωσης της Κωνσταντινούπολης. Όπως το 1453 δεν ήρθε “συμμαχική” βοήθεια από τους άλλους Χριστιανούς, έτσι και το 1922 οι Σύμμαχοι Άγγλοι, Γάλλοι, Ιταλοί, Αμερικάνοι, παρακολουθούσαν από τα πλοία, τραβούσαν φωτογραφίες, αντιμετώπιζαν την Μικρασιατική Καταστροφή και τα θύματά της σαν show. Δεν άφηναν τους Έλληνες να επιβιβαστούν στα πλοία τους για να σωθούν. Όταν κάποιοι, κολυμπώντας, έφταναν και σκαρφάλωναν στα Συμμαχικά πλοία, τους πετούσαν βραστό νερό, τους έσπαζαν τα δάχτυλα και τους ξαναπετούσαν στη θάλασσα.\n16 Μάι 2022 13 Σεπ 2006\nΟ ύπατος αρμοστής Στεργιάδης στις 19/8/1922 έδωσε μυστική εντολή οι δημόσιοι υπάλληλοι να είναι έτοιμοι για αναχώρηση με τα αρχεία τους και ταυτόχρονα έδωσε εντολή να μην αφήνουν τους κατοίκους να φύγουν και να τους ενθαρρύνουν να παραμείνουν στη Μικρά Ασία, παρά τα ανησυχητικά νέα από το μέτωπο.\nΌλο και περισσότεροι πρόσφυγες και εξαθλιωμένοι στρατιώτες συνέρρεαν στη Σμύρνη. Οι Μεγάλες Δυνάμεις έστειλαν πλοία να προστατέψουν τους υπηκόους τους, 11 αγγλικά, 5 γαλλικά και 3 αμερικάνικα. Στις 23/8 έφτασαν δυνάμεις του Ελληνικού Στρατού από τη Θράκη με πλοίο, μα οι περισσότεροι στασίασαν και αρνήθηκαν να κατέβουν από το πλοίο για να πολεμήσουν.\nΟ Μητροπολίτης Σμύρνης Χρυσόστομος και ο Αρμένης επίσκοπος έστειλαν έκκληση στον Αρχιεπίσκοπο του Canterbury να επέμβει ώστε να σώσει ο Αγγλικός Στρατός τους Χριστιανούς από τα στίφη του Κεμάλ Ατατούρκ.\nΣτις 25/8 ο Ελληνικός Στρατός και οι Ελληνικές Αρχές είχαν φύγει από τη Σμύρνη και ο Στρατηγός Χατζηανέστης μετέφερε το στρατηγείο σε πλοίο.\nΠολίτες και στρατιώτες που είχαν έρθει απ’ το μέτωπο, γέμιζαν τους δρόμους και την προκυμαία προσπαθώντας να εγκαταλείψουν την πόλη με πλοία. Πολλοί στρατιώτες έφευγαν πεζή προς την Ερυθραία.\nΣτις 19:00 ο ύπατος αρμοστής Στεργιάδης επιβιβάστηκε στο αγγλικό πολεμικό Iron Duke, πήγε και έζησε μέχρι το τέλος της ζωής του στη Γαλλία. Το ίδιο βράδυ πήγαν τα ελληνικά πολεμικά πλοία, μάζεψαν τον ελληνικό στρατό κι έφυγαν.\nΞημερώνει Σάββατο 27/8/1922 κι η αγωνία κορυφώνεται. Στα λιμάνια Χίο και Μυτιλήνη 50 εμπορικά πλοία ήταν καθηλωμένα – η κυβέρνηση δεν επέτρεπε να πάνε να βοηθήσουν τη Σμύρνη.\nΤσέτες ιππείς μπήκαν κατά τις 10:30 στη Σμύρνη κι έκαναν τις πρώτες σφαγές Ελλήνων και Αρμενίων. Τούρκοι πολίτες και Τουρκικός Στρατός ξεκίνησαν τις λεηλασίες. Ο Μητροπολίτης Χρυσόστομος διένειμε συσσίτιο το μεσημέρι σε όσους είχαν συγκεντρωθεί στην Αγία Φωτεινή. Ο Νουρεντίν ανέλαβε τη διοίκηση της πόλης.\nΣφαγή του Χρυσοστόμου Σμύρνης\nΣτις 27/8, στις 8 το βράδυ, καλείται δεύτερη φορά ο μητροπολίτης Χρυσόστομος Σμύρνης, να παρουσιαστεί στο Νουρεντίν μαζί με τους δημογέροντες Τσουρουκτσόγλου και Κλιμάνογλου. Αφού συζήτησαν, ο Μητροπολίτης βγήκε απ’ το Διοικητήριο και ο Νουρεντίν φώναξε στον τουρκικό όχλο “αν σας έκανε καλό, κάντε του καλό, αν σας έκανε κακό, κάντε του κακό” και τότε οι εξαγριωμένοι Τούρκοι λιντσάρισαν τον Μητροπολίτη Σμύρνης Χρυσόστομο. Ήταν τόσο άγρια τα βασανιστήρια του όχλου που ένας Τουρκοκρητικός, που κάποτε είχε βοηθηθεί από τον Μητροπολίτη Χρυσόστομο, έβαλε τέρμα στο μαρτύριο του πυροβολώντας τον.\nΤις ίδιες μέρες εκατοντάδες ιερείς σφαγιάστηκαν απ’ τους Τούρκους – σχεδόν το σύνολο του ορθοδόξου κλήρου της Μικράς Ασίας. Άλλους τους κάρφωσαν σε δέντρα, άλλους τους στραγγάλισαν, άλλον τον σούβλισαν, άλλον τον έθαψαν ζωντανό κι άλλον τον πετάλωσαν. Και οι Ορθόδοξες Εκκλησίες καταστράφηκαν, έγιναν τζαμιά, στάβλοι ή αποθήκες.\nΤο βράδυ της 27ης Αυγούστου οι Τσέτες όρμησαν επανειλημμένα και σκότωσαν Έλληνες που είχαν καταφύγει στις εκκλησίες των προαστίων. Οι σφαγές επαναλήφθηκαν το πρωί 28/8.\nΌλο κι ενισχύονταν οι Τουρκικές Στρατιωτικές Δυνάμεις και γίνονταν περισσότερες σφαγές Ελλήνων κι Αρμένιων. Γίνονταν συλλήψεις και μετά από λίγο σκότωναν τους συλληφθέντες. Οι Λεβαντίνοι πωλούσαν πιστοποιητικά ξένης προστασίας.\nΩς την Τετάρτη 31/8 ολοένα αυξάνονται οι δολοφονίες. Καταστρέφεται η Αρμενική συνοικία, καταληστεύτηκαν οι περιουσίες, δολοφονήθηκαν οι άντρες και βιάστηκαν οι γυναίκες. Από τους 18.000 Αρμένιους της Σμύρνης μόλις 2.000 σώθηκαν ως πρόσφυγες.\nΤο ξημέρωμα της Τετάρτης πολλοί Χριστιανοί έφυγαν προς το Κορδελιό εξαιτίας φημών για πλοία που θα τους έσωζαν. Στο δρόμο προς το Κορδελιό συνάντησαν Τούρκικο Ιππικό και Τσέτες ιππείς. Βιαιοπραγούσαν στους άντρες, έκλεβαν τα κοσμήματα των γυναικών και βίαζαν τις κοπέλες. Όσοι κατάφεραν να προχωρήσουν στα μισά του δρόμου συνάντησαν τους Χριστιανούς του Κορδελιού, που τους είχαν διώξει ήδη οι Τούρκοι για να μη σωθούν με τα πλοία.\nΜια ομάδα νεαρών γυναικών που τις κυνηγούσαν οι Τσέτες, προτίμησαν να πέσουν στα βράχια σαν άλλες γυναίκες του Ζαλόγγου, προκειμένου να μην τις βιάσουν.\nΤο βράδυ της Τετάρτης η Αρμενική συνοικία είχε πλήρως ισοπεδωθεί και ο Τούρκικος Στρατός έστρεψε την πλήρη προσοχή του στους Έλληνες. Όπως είχαν κάνει στους Αρμένιους, πάλι έσπαγαν τις πόρτες σπιτιών. Τους άντρες τους σκότωναν. Οι νεαρές κοπέλες ήταν ο στόχος των Τούρκων, τις άρπαζαν, τις βίαζαν, τις ατίμαζαν. Οι κοπέλες μεταμφιέζονταν σε γριές για να σώσουν τη τιμή τους.\nΠερίπου 20.000 είχαν καταφύγει για να σωθούν στο νεκροταφείο. Οι περισσότεροι σφαγιάστηκαν και κάποιοι λίγοι σώθηκαν κρυμμένοι μέσα σε μνήματα,\nΟ Νουρεντίν ως άλλος Νέρων εκτέλεσε το σχέδιο της πυρπόλησης της Σμύρνης. Τούρκοι στρατιώτες κατεδάφισαν κτίρια δημιουργώντας αντιπυρικές ζώνες. Προστάτευαν έτσι κτίρια των Μεγάλων Δυνάμεων που είχαν συμφωνήσει να τα αφήσουν άθικτα.\nΆλλοι Τούρκοι στρατιώτες μετέφεραν δοχεία με πετρέλαιο και βενζίνη και έριχναν εμπρηστικές βόμβες στα κτίρια των Ελλήνων και των Αρμένιων. Η φωτιά ξεκίνησε από την Αρμενική συνοικία 30/8 βράδυ, την Τετάρτη 31/8 (13 Σεπτεμβρίου ν.η.) όλη η Σμύρνη καιγόταν. Όλη η Σμύρνη – εκτός φυσικά από την Τούρκικη συνοικία – ήταν μέσα στις φλόγες. Τούρκοι στρατιώτες ήταν παρατεταγμένοι σε στρατηγικά σημεία της πόλης και σκότωναν όσους Χριστιανούς προσπαθούσαν να γλιτώσουν από τις φλόγες.\nΦωτιά στη Σμύρνη πίσω τους και η θάλασσα φυσικό εμπόδιο εμπρός τους. Τα συμμαχικά πλοία αδρανή και οι λυσσασμένοι Τσέτες να κάνουν εφορμήσεις στην προκυμαία και να σφάζουν τον κοσμάκη.\nΠαρά τις εκατοντάδες μαρτυρίες – όχι Ελλήνων, αλλά ξένων διοικητικών υπαλλήλων και δημοσιογράφων – οι Τούρκοι τόλμησαν να κατηγορήσουν Έλληνες και Αρμένιους για την φωτιά στη Σμύρνη.\n3/9/1922 οι Έλληνες θέλουν να φύγουν, σκαρφαλώνουν σε πλοία. Άγγλοι, Γάλλοι και Ιταλοί ασφαλείς πάνω στα πλοία τους πετούσαν με κλωτσιές στη θάλασσα τα θύματα των Τούρκων. Τούρκοι στρατιώτες άρπαξαν γυναίκες από το πλήθος για να τις βιάσουν και να τις σκοτώσουν, έλουζαν άντρες με πετρέλαιο και τους έκαιγαν ζωντανούς.\nΕκείνη τη στιγμή, ένα σύννεφο από σκόνη φάνηκε στο βάθος. «Το ιππικό μας! Έρχεται το ιππικό!» αναθάρρησαν οι Έλληνες. Όσο πλησίαζε όμως το σύννεφο, τόσο σκορπούσε ο κόσμος, γιατί οι καβαλάρηδες ήταν τσέτες άγριοι κι αγριεμένοι. Όλοι περίμεναν ν’ ακούσουν τα κανόνια από τα πλοία των συμμάχων που ήταν αραγμένα ανοιχτά στο λιμάνι. Τρεις κανονιές αρκούσαν να διαλύσουνε τους Τούρκους, όμως δεν έπεσε ούτε μισή. Παλαιόθε και ως τώρα, «είπα ξείπα, την παρόλα μου την χέζω» οι σύμμαχοί μας. Έτσι διακόσιοι ογδόντα οχτώ – ούτε καν τρακόσιοι – τσέτες κατέλαβαν τη Σμύρνη, ύψωσαν τουρκική σημαία κι άρχισαν να ρημάζουν την πιο ξένοιαστη, την πιο εύθυμη, την πιο ευωδιαστή πόλη του κόσμου.\nΕν τω μεταξύ καράβια ελληνικά να μη φαίνονται στον ορίζοντα, οι δε Αγγλογάλλοι, ενώ βλέπαν ότι είχε αρχίσει η σφαγή, εκείνοι στήσανε τις μπάντες τους στα καταστρώματα να παιανίζουν εμβατήρια!\nΠολλοί Έλληνες μες στην απελπισία τους πέφτανε με τα ρούχα στη θάλασσα και προσπαθούσαν κολυμπώντας να φτάσουν στις μουσικές. Όσους τα κατάφερναν τους υποδέχονταν οι σύμμαχοι με τις κλοτσιές και τους ξανάριχναν πίσω.\nΑπό το βιβλίο «Σαν το μετάξι» της Λίας Μεγάλου-Σεφεριάδη.\nΞένοι πολίτες έκαναν διπλωματικές κινήσεις υπό τον Αμερικανό Jennings και επιτράπηκε σε ελληνικά πλοία να παραλάβουν τους πρόσφυγες.\nΣτις 11/9 15.000 πρόσφυγες στα πλοία, στις 13/9 43.000. Έως τις 18/9 (31/9 ν.η) 250.000 πρόσφυγες έφτασαν στην Ελλάδα.\nΌλοι οι δρόμοι της Σμύρνης γεμάτοι πτώματα Ελλήνων και Αρμένιων. Γεμάτη άψυχα κουφάρια κι η θάλασσα της Σμύρνης από την πόλη και τα τριγύρω χωριά. 55.000 σπίτια καταστράφηκαν, από τα οποία τα 43.000 ήταν Ελληνικά, 10.000 Αρμένικα και 2.000 ξένων υπηκόων. 5.000 καταστήματα παραδόθηκαν στις φλόγες, το σύνολο σχεδόν των ορθόδοξων εκκλησιών, σχολείων και ιδρυμάτων.\nΣτις 17/9 (30/9 ν.η.) ήταν η τελευταία μέρα που μπορούσαν να φύγουν οι Έλληνες σύμφωνα με το τελεσίγραφο του Νουρεντίν. Εν τούτοις οι Τούρκοι έκαναν ελέγχους στους επιβιβαζόμενους σε πλοία και συλλαμβάνανε πολλούς. Σχημάτιζαν φάλαγγες για να τους εκτοπίσουν μα εκτελούσαν εν ψυχρώ τους περισσότερους. Πολλοί ακόμη πέθαναν από επιδημίες τύφου και εντερίτιδας. Όσοι τυχόν είχαν συλληφθεί και δεν τους είχαν σκοτώσει, οδηγήθηκαν στην ενδοχώρα.\nΟι Έλληνες περίμεναν ότι οι Σύμμαχοι δε θα άφηναν να γίνει η Μικρασιατική Καταστροφή. Περίμεναν από τους Συμμάχους να τους βοηθήσουν στον πόλεμο ή έστω να τους σώσουν στο τέλος στην προκυμαία της Σμύρνης. Κάτι τέτοιο όμως δεν έγινε. Η Δύση είχε την ευκαιρία να επανορθώσει για τα “αμαρτήματα” της Άλωσης της Κωνσταντινούπολης. Όπως το 1453 δεν ήρθε “συμμαχική” βοήθεια από τους άλλους Χριστιανούς, έτσι και το 1922 οι Σύμμαχοι Άγγλοι, Γάλλοι, Ιταλοί, Αμερικάνοι, παρακολουθούσαν από τα πλοία, τραβούσαν φωτογραφίες, αντιμετώπιζαν την Μικρασιατική Καταστροφή και τα θύματά της σαν show.\nΔεν άφηναν τους Έλληνες να επιβιβαστούν στα πλοία τους για να σωθούν. Όταν κάποιοι, κολυμπώντας, έφταναν και σκαρφάλωναν στα Συμμαχικά πλοία, τους πετούσαν βραστό νερό, τους έσπαζαν τα δάχτυλα και τους ξαναπετούσαν στη θάλασσα. Πάρα πολλοί πνίγηκαν έτσι και κάποιοι λίγοι επέστρεφαν στην προκυμαία.\nΟ Γάλλος γενικός πρόξενος για να δικαιολογήσει την καθυστέρηση του σε επίσημο γεύμα είπε, σύμφωνα με μαρτυρία του Horton, “η ατμάκατός μου προσέκρουε συνεχώς εις επιπλέοντα πτώματα Ελληνίδων”. Αυτή η κυνική και απάνθρωπη φράση, είναι χαρακτηριστική του κλίματος και της συμπεριφοράς των Συμμάχων.\nΟ George Horton, πρόξενος των ΗΠΑ, ήταν από τους τελευταίους που εγκατέλειψαν την πόλη και ήταν από τους ελάχιστους που συμπεριφέρθηκαν ανθρώπινα και με αυταπάρνηση και κίνδυνο της ζωής τους προσπάθησαν και έσωσαν κάποιους Έλληνες. Για αυτά που έζησε είπε τα εξής: “Δεν θυμάμαι παρόμοιο επεισόδιο ανθρώπινης συμφοράς στην Ιστορία. Με τα πυρπολημένα σπίτια τους πίσω τους, οι κάτοικοι της Σμύρνης -άνδρες, γυναίκες, παιδιά- περιμένουν με τις ώρες και με τις μέρες κραυγάζοντας και ικετεύοντας να φύγουν”.\nΣυνολικά 1.500.000 πρόσφυγες από τη Μικρά Ασία και την Ανατολική Θράκη κατέφυγαν στην Ελλάδα.\n1922, Μικρασιατική Καταστροφή: εικόνες απ' την προκυμαία της…\nΜικρασιατική Καταστροφή - Σμύρνη 1922\nΕν τω μεταξύ καράβια ελληνικά να μη φαίνονται στον ορίζοντα, οι δε...\nΖαπτιές (χωροφύλακας) στο Μεγάλο Χωριό -στα μικρασιατικά παράλια- εκείνη την εποχή, ήταν...


Honda UNI-CUB, νέα συσκευή προσωπικής μετακίνησης - Caroto.gr\nΚύρια σελίδα/ΑΡΘΡΑ/ΔΙΑΦΟΡΑ/ΔΙΑΦΟΡΑ ΘΕΜΑΤΑ/Honda UNI-CUB, νέα συσκευή προσωπικής μετακίνησης\nΤη νέα συσκευή προσωπικής μετακίνησης UNI-CUB παρουσίασε η Honda Motor Co., Ltd., που έχει σχεδιαστεί με γνώμονα την αρμονική συνύπαρξη του χρήστη με τον περιβάλλοντα χώρο του.\nΜε συμπαγείς διαστάσεις και άνετη σέλα, το UNI-CUB παρέχει ελευθερία κινήσεων προς όλες τις κατευθύνσεις αντίστοιχη με το ανθρώπινο βάδισμα. Ενσαρκώνοντας την εξέλιξη της συσκευής προσωπικής μετακίνησης U3-X που παρουσίασε η Honda το 2009, το UNI-CUB υιοθετεί την αποκλειστική τεχνολογία ελέγχου ισορροπίας της Honda και το πρώτο στον κόσμο ομοιοκατευθυντικό σύστημα περιστροφής τροχού (Honda Omni Traction Drive System).\nΟι τεχνολογίες αυτές επιτρέπουν στο χρήστη να ελέγχει την ταχύτητα, να κινείται προς οποιαδήποτε κατεύθυνση, να στρίβει και να σταματά, όλα με απλή μετατόπιση του βάρους του. Επειδή ο χρήστης κινείται ελεύθερα εμπρός, πίσω, πλάγια και διαγώνια, μπορεί να ελίσσεται γρήγορα και εύκολα μέσα στο πλήθος. Επιπλέον, οι συμπαγείς διαστάσεις του UNI-CUB επιτρέπουν στο χρήστη να ακουμπά τα πόδια του στο έδαφος και να παραμένει στο ίδιο ύψος με τους πεζούς. Αυτό σημαίνει ότι συνυπάρχει αρμονικά με τον περίγυρο, ενώ κινείται ελεύθερα και άνετα σε εσωτερικούς χώρους και ανάμεσα σε άλλα άτομα που βρίσκονται εν κινήσει.\nΑπό τον Ιούνιο του 2012, η Honda θα δοκιμάσει το UNI-CUB σε ειδικό πρόγραμμα DEMO σε συνεργασία με το Εθνικό Μουσείο της Ιαπωνίας για τις Αναδυόμενες Επιστήμες και την Καινοτομία. Εκτός από τη βιωσιμότητα της συσκευής UNI-CUB για χρήση σε εσωτερικούς χώρους, το project θα διερευνήσει τις πρακτικές εφαρμογές της σε διαφορετικά περιβάλλοντα στην Ιαπωνία και άλλες χώρες. Η τεχνολογία ελέγχου ισορροπίας του UNI-CUB αποτελεί τμήμα της οικογένειας τεχνολογιών Honda Robotics, που βασίζεται στην έρευνα για τα ανθρωποειδή ρομπότ της Honda, μεταξύ των οποίων και ο γνωστός σε όλους ASIMO. Στο μέλλον, η Honda θα συνεχίσει την ενεργή έρευνα & ανάπτυξη τεχνολογιών μετακίνησης επόμενης γενιάς, με σκοπό πάντα να προσφέρει σε όλο και περισσότερους ανθρώπους τη χαρά και την απόλαυση της ελευθερίας κίνησης.\nΎψος σέλας 745 – 825 mm\nΤύπος μπαταρίας Μπαταρία ιόντων λιθίμου\nΑυτονομία 6 km\nΠεριβάλλον εφαρμογής Εσωτερικοί χώροι χωρίς μπαριέρες\nΟμοιοκατευθυντική ελευθερία κίνησης παρόμοια με το ανθρώπινο βάδισμα. Το UNI-CUB έχει διάταξη δύο τροχών με πολύ μικρό μεταξόνιο. Ο εμπρός τροχός υιοθετεί το σύστημα κίνησης Honda Omni Traction Drive System που η Honda εξήγγειλε για πρώτη φορά το 2009. Ο πίσω τροχός κινείται κάθετα για να διευκολύνει το στρίψιμο. Εκμεταλλευόμενο τις διαφορετικές ταχύτητες περιστροφής των εμπρός και πίσω τροχών κατά τη διάρκεια των πλάγιων κινήσεων, το UNI-CUB μπορεί να μετακινείται εμπρός και πίσω, πλάγια και διαγώνια και να στρίβει επιτόπου, προσφέροντας ταχύτητα και ευελιξία στην κίνηση.\nΚίνηση σε αρμονία με τον περίγυρο. Η αποκλειστική τεχνολογία ελέγχου ισορροπίας της Honda επιτρέπει στο χρήστη να ελέγχει ελεύθερα τους τροχούς του UNI-CUB, όπως ακριβώς ένας άνθρωπος διατηρεί την ισορροπία του. Με μία σχεδίαση προσαρμοσμένη στο περιβάλλον του χρήστη, το σύστημα του επιτρέπει να ελίσσεται κινούμενος δίπλα σε κάποιον ή ακόμα κρατώντας και το χέρι του.\nΣυμπαγείς διαστάσεις για εύκολη κίνηση σε επίπεδες και κεκλιμένες επιφάνειες σε χώρους χωρίς μπαριέρες. Χάρη στις συμπαγείς διαστάσεις της συσκευής ο αναβάτης μαζί με το UNI-CUB καταλαμβάνουν τον ίδιο χώρο σε πλάτος με ένα άτομο που περπατά. Η βελτιστοποιημένη σχεδίαση των τροχών και ο ακριβής έλεγχος κίνησης/ισορροπίας αυξάνουν την ικανότητα του UNI-CUB για να ανεβαίνει σε κεκλιμένες επιφάνειες εσωτερικών χώρων χωρίς μπαριέρες.\nΈλεγχος με μετατόπιση βάρους σε συνδυασμό με χειριστήριο αφής. Όταν ο χρήστης ελέγχει την κίνηση με μετατόπιση βάρους, ο αισθητήρας κλίσης της συσκευής ανιχνεύει την κατεύθυνση προς την οποία γέρνει, αφήνοντας το UNI-CUB να υπολογίσει την επιθυμητή κατεύθυνση και ταχύτητα. Ένα ακόμα πρακτικό στοιχείο είναι το σύστημα χειριστηρίου αφής ελέγχου μέσω smartphone και άλλων συσκευών.\nconcept HONDA Honda UNI-CUB project μελλοντική τεχνολογία


Ανυπόμονη για επιστροφή στη δράση η Γκουντούρα - SPORTSFEED\nΣε μια δύσκολη περίοδο για όλους, οι αθλητές προσπαθούν να κρατούν το ηθικό τους ακμαίο πράγμα. Η αθλήτρια της ξιφασκίας Δώρα Γκουντούρα παρ’ ότι η προπόνησή της έχει περιοριστεί πολύ, δεν πτοείται και ανυπομονεί για την επιστροφή στη δράση.\nΤο τρέξιμο στις γειτονιές αποτελεί το Νο1 τρόπο να γυμναστούν οι Έλληνες αθλητές καθώς καμία άλλη εγκατάσταση δεν μπορεί να εξυπηρετήσει όλες τις ανάγκες τους. Παρομοίως, η χάλκινη στο παγκόσμιο πρωτάθλημα σπάθης του 2019, Δώρα Γκουντούρα, εκμεταλλεύεται με κάθε τρόπο τη… γειτονιά της για τρέξιμο και προσπαθεί να διατηρηθεί σε καλή φυσική κατάσταση ώστε όταν έρθει η στιγμή της επανένταξης να μην αντιμετωπίσει ιδιαίτερα προβλήματα. «Δυστυχώς πέρα από λίγο τρέξιμο εδώ γύρω στην γειτονιά και λίγες ασκήσεις στο σπίτι δεν μπορώ να κάνω κάτι άλλο, μας έχουν κλείσει όλους τους πιθανούς χώρους προπόνησης. Σίγουρα θα χρειαστεί ένα διάστημα για την προσαρμογή αλλά δεν βλέπω την ώρα να γυρίσω στην προπόνηση. Σίγουρα μετά την παύση θα χρειαστεί ένα διάστημα επανένταξης όμως το ακριβές πλάνο δεν το ξέρω ακόμα, θα γίνει σε συνεννόηση με τον προπονητή μου» δηλώνει η Γκουντούρα μιλώντας στο Sportsfeed. Παρ’ ότι οι καταστάσεις είναι δύσκολες, η 23χρονη αθλήτρια προσπαθεία να μην πτοείται και να κρατά τη ψυχολογία της ανεβασμένη, χωρίςπανικό και με αρκετή υπομονή. «Δεν επηρεαζόμαστε όσο γίνεται. Προφανώς είναι μια δύσκολη κατάσταση και θέλει προσοχή αλλά χωρίς πανικό… Να βγούμε απ’ όλο αυτό όσο πιο δυνατοί γίνεται» τονίζει η Γκουντούρα.


AL 2 Tech - ΝΙΚΟΣ ΑΛΙΒΑΝΙΣΤΟΣ - Ψηφιακός Σχεδιασμός\nCAD (Computer-aided design) Είναι η δημιουργία, μετατροπή, ανάλυση ή βελτιστοποίηση σχεδίων με την χρήση συστημάτων ηλεκτρονικών υπολογιστών.\nΗ εταιρεία μας διαθέτει τον πλέον εξελιγμένο λογισμικό και μπορεί να αποτυπώσει σε ψηφιακή μορφή οποιοδήποτε αντικείμενο.\nΟ πελάτης αρκεί να μας δώσει όλες τις πληροφορίες / στόχους και τεχνικές λεπτομέρειες ή/και προδιαγραφές είτε μέσω σκίτσων (στο χαρτί) ή φωτογραφιών είτε μέσω ‘δείγματος’ άλλου παρόμοιου (προς το ζητούμενο) αντικειμένου. \_\nΜε τον διαθέσιμο Υψηλής Τεχνολογίας Εξοπλισμό (Λογισμικό Τρισδιάστατου Σχεδιασμού 3D CAD/CAM, και με νέους και ισχυρούς σταθμούς εργασίας) σχεδιάζουμε το Ψηφιακό Τρισδιάστατο (3D) Μοντέλο του προς υλοποίηση αντικειμένου σύμφωνα με τις απαιτήσεις / προδιαγραφές του πελάτη.\nΙκανοποιούμε και τις πιο δύσκολες απαιτήσεις, ακριβείς /ζητούμενες διαστάσεις, πάχος τοιχωμάτων, βάρος κλπ. και παραδίνουμε ένα ακριβές ψηφιακό αντίγραφο του τελικού προϊόντος.\nΜετά το σχεδιασμό ερχόμαστε σε επαφή με τον ‘πελάτη’ στον οποίον προσφέρουμε την δυνατότητα ελέγχου & έγκρισης της ορθότητας και τελειότητας του Ψηφιακού Μοντέλου στην οθόνη του Η/Υ. Στο στάδιο αυτό γίνεται η τελική ‘Παρέμβαση’ και η ολοκλήρωση τυχόν Διορθώσεων -εφόσον απαιτούνται- για την ορθότητα του τελικού σχεδίου.\nYou are here: Home Ψηφιακός Σχεδιασμός


Τούτουζας Παύλος Κ. - Βοιωτικός Κόσμος\nΟ Παύλος Κ. Τούτουζας γεννήθηκε στη Θήβα το 1935.\nΤο 1959 απεφοίτησε από την Ιατρική Σχολή του Πανεπιστημίου Αθηνών και ξεκίνησε την ειδίκευσή του στην Παθολογία και Καρδιολογία στην Πανεπιστημιακή Κλινική του Ιπποκράτειου Γενικού Νοσοκομείου Αθηνών μέχρι το 1963.\nΕργάστηκε ως εσωτερικός βοηθός στην Πανεπιστημιακή Καρδιολογική Κλινική (1964-66) και στη συνέχεια μετεκπαιδεύτηκε στο εξωτερικό στο National Heart Institute and Hammersmith Hospital, London, England, μέχρι και το 1969. Ανακηρύχθηκε διδάκτωρ του Πανεπιστημίου Αθηνών (1969) και απέκτησε τον τίτλο του επίκουρου Καθηγητού (1972). Από το 1975 έως το 1984 εργάστηκε ως υποδιευθυντής της Καρδιολογικής Κλινικής του Πανεπιστημίου Αθηνών και το 1984 ανακηρύχθηκε Διευθυντής της ίδιας Κλινικής. Το 1988 έγινε μέλος της Ευρωπαϊκής Καρδιολογικής Εταιρείας. Το 1989 ανακηρύχθηκε Καθηγητής Καρδιολογίας της Ιατρικής Σχολής του Πανεπιστημίου Αθηνών.\nΔιετέλεσε πρόεδρος της Ελληνικής Καρδιολογικής Εταιρείας (1984-86), γραμματέας (1978-90) και πρόεδρος (1990-92) της Ελληνικής Αντιυπερτασικής Εταιρείας. Είναι μέλος επιτροπών και ιδρυμάτων της Ελλάδας και του εξωτερικού.\nΤα χτυποκάρδια (Κάκτος, 2007)\nΕγχειρίδιο καρδιολογίας (Παρισιάνου Α.Ε., 2006)\nΈξω καρδιά (Κάκτος, 2005)\nΔίαιτα και διατροφή (Κάκτος, 2004)\nΚαρδιακές παθήσεις (A+B) (Παρισιάνου Α.Ε., 2001)\nΓνώρισε την καρδιά σου (Κάκτος, 2001)\nΕγκάρδια επαφή (Κάκτος, 2000)\nΆνθρωποι της καρδιάς (Κάκτος, 1999)\nΠερί καρδίης (Κάκτος, 1998)\nΟι δρόμοι της καρδιάς. Επιστροφή (Κάκτος, 1997)\nΟι δρόμοι της καρδιάς (Κάκτος, 1995)


Σπάνιο, "πίσω από τις κάμερες", υλικό διάσημων ταινιών | AllFlavors.net\nΚΙΝΗΜΑΤΟΓΡΑΦΟΣ 08/11/2014 06/11/2014\nΣπάνιο, «πίσω από τις κάμερες», υλικό διάσημων ταινιών\nΣτην προ ψηφιακής τεχνολογίας εποχή, οι φωτογράφοι τύπωναν τα περιβόητα contact sheets για να επιλέξουν φωτογραφίες ή σκηνές που θα ενσωματώνονταν τελικά σε μια κινηματογραφική ταινία. Η Karina Longworth μάζεψε τέτοιο σπάνιο υλικό από πολύ γνωστές ιστορικές κινηματογραφικές παραγωγές και το συγκέντρωσε στο βιβλίο Hollywood Frame by Frame: The Unseen Silver Screen in Contact Sheets, 1951-1997.\nΟι παρακάτω φωτογραφίες είναι μια μικρή επιλογή από το βιβλίο και μπορείς να δεις σκηνές, πίσω από τις κάμερες, γνωστών επιτυχιών όπως το «Πρόγευμα στα Τίφανις», «Ο Γίγας», «Ιούλιος Καίσαρ», «Οργισμένο Είδωλο» και άλλων. Μια νοσταλγική ματιά στην 7η τέχνη.\ncinema, movies, κινηματογράφος\nΟ Moby είναι ένας καλλιτέχνης γνωστός για τις κοινωνικές του ευαισθησίες. Για...\nΔιάσημες κινηματογραφικές αφίσες χωρίς κείμενο\nStar Wars γραμματόσημα\nPrevious articleΕξώφυλλα φημισμένων δίσκων που… τραγουδούν\nNext articleΦωτογράφος αναβιώνει παιδικούς εφιάλτες\nInterior Design, ΑΡΧΙΤΕΚΤΟΝΙΚΗ


Οι ένστολοι στον έρωτα!\n24 Οκτωβρίου 2019 23 Μαρτίου 2020\n-Ερωτεύτηκες ποτέ, Λαζάρου;\n-Αν νομίζεις, δεν ήταν.\nΗ αντίστροφη μέτρηση για τα Χριστούγεννα ξεκίνησε και τι κάνουμε εμείς που τα αγαπάμε πολύ; Στολίζουμε, συγκινούμαστε με το παραμικρό και βλέπουμε χριστουγεννιάτικες ταινίες.\nΒλέποντας, λοιπόν, το “Τανγκό των Χριστουγέννων”, του οποίου απόσπασμα είναι το παραπάνω, κατέληξα στο εξής απλό συμπέρασμα. Ο έρωτας εκτός των άλλων δε λογαριάζει ούτε την πειθαρχεία που έχουν οι άνθρωποι που φορούν στολή.\nΒλέπεις στρατηγούς, υποστράτηγους, λοχαγούς, αξιωματικούς, λοχίες, επιλοχίες και όλους τους υπόλοιπους με τη στολή, τα γαλόνια, τα σιρίτια και το μόνο που δεν περνάει εκείνη την ώρα από το μυαλό σου είναι πως αυτός ο άνθρωπος μπορεί μέσα του να πονάει για κάποιον έρωτα ή να είναι τόσο ερωτευμένος που δε βλέπει μπροστά του.\nΈχουν αυτή την αυστηρότητα και τη σοβαρότητα του επαγγέλματος τους και δεν αφήνουν να ζωγραφιστεί κανένα αίσθημα στο πρόσωπό τους. Αναρωτηθήκαμε ποτέ πώς μπορεί να είναι ένας ένστολος όταν βγάζει τη στολή; Όταν είναι στο σπίτι του; Όταν ανοίγει την ψυχή του χωρίς να τον κατακρίνουν ότι λυγίζει;\nΕπίσης, ρώτησε κανείς τις συντρόφους τους πώς ζουν μαζί; Πόσο κι αν είναι δύσκολο να τηρούν πάντα το πρωτόκολλο όταν είναι εκτός σπιτιού;\nΝα μη δίνουν δικαιώματα για αρνητικά σχόλια; Και το πιο δύσκολο, να είναι πάντα σε ετοιμότητα ν’ αλλάξουν πόλη, χωριό, νησί;\nΚεφάλαιο αστυνομικοί. Ναι, είναι αυτοί οι μπάτσοι, τα γουρούνια, οι δολοφόνοι. Αυτή η κατηγορία ένστολων που δέχεται τη μεγαλύτερη κριτική. Άδικα ή δίκαια. Ο καθένας έχει την άποψη του γι’ αυτό και δεν είναι της παρούσης να το θίξουμε. Της παρούσης είναι πως η σύντροφος του αστυνομικού πρέπει, επιβάλλεται πολλές φορές να έχει κλειστά αυτιά.\nΣαφώς και υπάρχουν κακοί αστυνομικοί, όπως υπάρχουν και κακοί σε όλα τα επαγγέλματα. Απλά στη συγκεκριμένη κατηγορία έχουν όλοι μπει στο ίδιο τσουβάλι. Ενδιαφέρθηκε κανείς να μάθει πόσο καλός σύντροφος μπορεί να είναι; Ή πόσο καλός πατέρας; Ή πόσο διαβασμένος, ρομαντικός, τρυφερός;\nΈρωτας, σχέση, συμβίωση, γάμος με ένστολο σημαίνει ζωή με βάρδιες. Σήμερα πρωί, αύριο απόγευμα, μεθαύριο βράδυ. Σημαίνει: “Δεν ξέρω τι θα κάνουμε τα Χριστούγεννα γιατί δεν ξέρω αν και τι ώρα θα έχω υπηρεσία”.\nΣημαίνει, επίσης ότι σε μέρες μεγάλων γεγονότων, έκτακτων περιστατικών δεν υπάρχει ωράριο. Φεύγουν πρωί με άγνωστη ώρα επιστροφής και την αγωνία του συντρόφου στο κόκκινο.\nΑντίστοιχες είναι και οι υπόλοιπες περιπτώσεις, ναυτικών κι αεροπόρων. Πόσες μαρτυρικές ώρες έχει περάσει η σύντροφος του πιλότου ή του ναυάρχου;\nΥπάρχουν πάντα και οι γυναίκες με στολή. Μοιάζουν απόμακρες, όταν τη φορούν. Αυτό άλλωστε επιτάσσει η δουλειά τους. Στην προσωπική τους ζωή, όμως χαίρονται τον έρωτα, αγαπούν, πονούν και δεν κάνουν τίποτα λιγότερο ή περισσότερο από κάθε άλλη γυναίκα που ασκεί κάποιο άλλο επάγγελμα.\nΓι’ άλλη μια φορά, εγώ προσωπικά διαπιστώνω πως το περιτύλιγμα δεν έχει καμία σχέση με το περιεχόμενο.\nΤο ότι ένας άνθρωπος φοράει στολή και ασκεί ένα συγκεκριμένο επάγγελμα δε δίνει τη συνολική εικόνα του ως άνθρωπος.\nΟ έρωτας και η αγάπη δε λογαριάζουν επαγγελματικά status. Έρχονται και σε βρίσκουν. Όσα αστεράκια κι αν κουβαλάει κανείς στον ώμο του δεν αρκούν για να εμποδίσουν τον έρωτα να εισβάλλει και να φέρει τα πάνω κάτω.\n-Ξεφτιλίστηκες ποτέ, Λαζάρου; Αυτό ζητάει ο γαμημένος ο έρωτας. Την ξεφτίλα. Δεν χόρεψες τανγκό.\nPrevious Previous post: Μήπως στέρεψα;;;\nNext Next post: Τι κι αν ήταν σκάρτη η παρτίδα;


από Giorgos7 Τρι Οκτ 03, 2017 1:44 pm\nτις τελευταιες 4 μερες η γατα μου(7 χρονων) εχει παρουσιασει τα εξης συμπτωματα:ξυνεται και γλεφεται συνεχεια παντου ιδιαιτερα στα μπροστινα της ποδια,δεν μπορει να ηρεμησει εστω και λιγο για να κοιμηθει.κανει κακα περισσοτερο απο 2 φορες την ημερα.οχι διαροια,κανονικα κακα.ποτε δεν εκανε κακα πανω απο μια μερα.\nη κτηνιατρος ειπε οτι κατα 95% εχει ψυλλους και της βαλαμε αμπουλα.εγω δεν το πιστευω αυτο αφου την εψαξα και δεν βρηκα τιποτα.\nεχω ανχωθει πολυ και δεν μπορω να την βλεπω ετσι.δεν ξερω τι να κανω για να την βοηθησω.\nεχει καποιος απο εδω καποια παρομοια εμπειρια?\nΑπ: Τι μπορει να εχει?\nαπό Gatoplikti Τρι Οκτ 03, 2017 2:03 pm\nΚαλησπερα εχει μήπως τιποτα σημάδια στο δέρμα πληγες? Εσωτερικη αποπαρασιτωση έχετε κανει?\nΣτον κτηνιατρο την πηγες για κλινικη εξεταση?\nαπό ZIZIKOS Τρι Οκτ 03, 2017 2:30 pm\nΕγω πάλι πιστεύω ότι πρέπει να τη δεί ο γιατρός για να αποφανθεί αν είναι ψύλλοι ή όχι.\nΑυτό που σουύγραψαν και παραπάνω, έχεις κάνει αποπαρασίτωση (αμπούλες και τα σχετικά ??)\nβγαίνει και έξω ή την έχεις μόνιμα μέσα ?\nΕπίσης αν έχεις αλλάξει κάτι στην τροφή της Δες μήπως παίζει καμμιά τροφική αλλεργία. Και τότε ξύνονται σαν τρελλά .\nαπό Giorgos7 Τρι Οκτ 03, 2017 3:12 pm\nGatoplikti έγραψε: Καλησπερα εχει μήπως τιποτα σημάδια στο δέρμα πληγες? Εσωτερικη αποπαρασιτωση έχετε κανει?\nγεια σου.δεν εχει κανενα σημαδι και καμια πληγη.εσωτερικη αποπαρασιτωση δεν εχουμε κανει.η κτηνιατρος ειπε αν συνεχισουν τα συμπτωματα τοτε να γινει κλινικη εξεταση.\nZIZIKOS έγραψε: Εγω πάλι πιστεύω ότι πρέπει να τη δεί ο γιατρός για να αποφανθεί αν είναι ψύλλοι ή όχι.\nγεια σου.μονο αμπουλα για ψυλλους εχω βαλει.μενω στον δευτερο οροφο και βγαινει και στο μπαλκονι και καθεται μερικες φορες μεσα στην μερα.δεν ερχεται σε επαφη με αλλα ζωα.\nστην τροφη δεν εχω αλλαξει τιποτα.οτι τρωει τοσα χρονια της δινω και τωρα.\nαπό Gatoplikti Τρι Οκτ 03, 2017 3:34 pm\nΗ γνωμη μου ειναι να πας το γατι στον γιατρο για κλινικη εξέταση, διαγνώσεις απο το τηλέφωνο δεν γινονται και ο γιατρος μπορει να εντοπισει κατι το οποιο δεν μπορεις να εντοπισεις ισως εσυ. Για αυτο ειναι και γιατρος. Ποσο καιρο εχει που έβαλες την αμπουλα , έιχε κανει στο παρελθον ποτε εξωτερικη αποπαρασιτωση? Εσωτερικη αποπαρασιτωση επιβάλλεται να κάνει η γατούλα,κυριως στην αρχή, δεν ξέρω αν εχει κανει στο παρελθον και αν το επαναλαμβάνετε σε καποια χρονικα διαστήματα, για την δικη της αλλα και την δικη σου υγεια. Τέλος 7 χρονών γατούλα δεν ειναι και τοσο μικρή αλλος ένας λογος για να την πας στον γιατρο.\nαπό Stella M. Τρι Οκτ 03, 2017 9:26 pm\nΚι εγώ είμαι υπέρ της επίσκεψης στο γιατρό, γιατί το να ξύνεται τόσο που να μην κοιμάται είναι περίεργο. Επίσης αφού άλλαξαν οι συνήθειές της στην αμμολεκάνη πρέπει επίσης να το λάβετε υπόψη.\nΠαρατήρησε την καλά, λάβε υπόψη και του περιβαλλοντικούς παράγοντες, π.χ κάποιο καινούργιο καθαριστικό μέχρι κάποιο φυτό που μπορεί να μασούλησε ή κάποια ένταση/αλλαγή στο σπίτι και πες τα όλα με τη σειρά στο γιατρό για να φτιάξετε ένα "προφίλ".\nΤέλος όσον αφορά τα εξωπαράσιτα, ο δικός μας γιατρός λέει: " Βρήκαμε ένα, έχουμε παράσιτα. Δεν βρήκαμε, λέμε δεν ξέρουμε αν έχουμε παράσιτα" Εντάξει προφανώς δεν ισχύει σε τόσο ακραία μορφή για γάτες που είναι εντός σπιτιού, αλλά δεν είναι κι απίθανο. Και οι δικές μου κόλλησαν ένα φεγγάρι και είναι μες στο σπίτι. Στη μία δε δεν κατάφερα να βρω ούτε έναν και τις χτένιζα με ψιλό χτενάκι κάθε βράδυ. Κι αυτή ξυνόταν όμως.\nΝα πάτε στο γιατρό, αναμένουμε νέα.\nαπό Giorgos7 Τετ Οκτ 04, 2017 8:35 pm\nτην πηγαμε σημερα στην κτηνιατρο.την κοιταξε και ειπε οτι ολα οφειλοντε στο οτι βγαζει πολυ τριχα.δεν βρηκε ουτε ψυλλους ουτε πληγες ουτε πιτυριδα κλπ μαλιστα ειπε ειναι απο τις πιο αψεγαδιαστες γατες που εχει δει,αψογο δερμα και τριχωμα.\nεμενα με προβληματησε ομως και της το ειπα οτι πως γινεται 7 χρονων γατα να παρουσιαζει πρωτη φορα στην ζωη της τωρα αυτο το προβλημα και δεν ειναι μονο το ξυσιμο ειναι και η συνεχη επισκεψη στην τουαλετα για κακα και επισης δεν παει να κατσει καθολου στο σπιτι της η στο κρεβατι της η στα μερη που της αρεσουν.καθεται ειτε στο πατωμα η στο μαξιλαρι μου πανω που ποτε δεν το εκανε αυτο.\nμας εδωσε βιταμινες,ενα σιροπι για το στομαχι και ενα χαπι για τα εσωτερικα παρασιτα.\nαπό Stella M. Τετ Οκτ 04, 2017 9:53 pm\nΑκούγεται περίεργη περίπτωση, δεν ξέρω τι να πω.\nΝομίζω ότι όταν υπάρχουν αλλαγές στη συμπεριφορά που γίνονται έντονα αντιληπτές συνήθως υπάρχει λόγος.\nΣυνεχίστε την παρακολούθηση και την αγωγή κι αν δεν υπάρξει βελτίωση συζητείστε με τη γιατρό πως μπορείτε να το διερευνήσετε παραπάνω και βεβαίως να δεν σας καλύπτει μη διστάσετε για μια δεύτερη γνώμη.\n» τι μπορεί να έχει??????\n» Γιατι το γατακι εχει πολλες τσιμλπες και δεν μπορει να ανοιξει τα ματια του?\n» Γατακι δεν μπορει να περπατησει


Δοκιμάζουμε τη νέα Skoda Octavia Grand Coupe 1.5 TSI | NewsAuto.gr\nΓιώργος Σκευοφύλαξ (gs@newsauto.gr), Φωτογραφίες: Γιώργος Σβολόπουλος,\nΈνα 1.500άρι Saloon/Coupe αντιμετωπίζει τα SUV-Crossovers, της μεσαίας κατηγορίας. Θα κερδίσει… θέσεις στο parking της πολυκατοικίας (ή της εταιρίας);\nΧωρίς να αθετεί το δόγμα «Value For Money» η Skoda Octavia τέταρτης γενιάς ανεβαίνει κατηγορία τόσο στην ποιότητα κατασκευής και υλικών όσο και στον ηλεκτρονικό εξοπλισμό και την συνδεσιμότητα.\nΡόλοι και… στρατηγική\nΗ Skoda, ακόμη και με τη νέα Octavia, έχει στο Volkswagen Group τον καθημερινό, πρακτικό, λειτουργικό ρόλο της εταιρίας μεταξύ των προτάσεων για τα νέα μοντέλα. Σήμερα αυτό γίνεται ακόμη πιο έντονο αφού οι πλατφόρμες είναι πλέον κοινές μεταξύ των εμπορικών σημάτων του Γερμανικού group (εδώ γίνεται χρήση της MQB EVO), αφήνοντας τις μάρκες να «παίξουν» με παραλλαγές στο στυλ, τον εξοπλισμό και τη φιλοσοφία, για να ξεχωρίσουν.\nΜε τα χρόνια, ωστόσο, η Skoda άλλαξε την προσέγγισή της: Από το βασικό «Value For Money», έχει ανεβάσει κατακόρυφα την ποιότητα. Αποφάσισε να δώσει μεγαλύτερη προσοχή στο σχεδιασμό, διατηρώντας όλες αυτές τις μικρές πρακτικές λεπτομέρειες, που διασφαλίζουν, πως οι αγοραστές της θα παραμείνουν πιστοί. Η νέα γενιά των μοντέλων της αποκαλύπτει μια διπλή στρατηγική: Από τη μία πλευρά τα αυτοκίνητά της παραμένουν (πρακτικά, λειτουργικά, διαχρονικά). Από την άλλη, οι Τσέχοι προσφέρουν την επιλογή μεταξύ όλο και περισσότερων τεχνολογικών εφαρμογών και δυνατοτήτων συνδεσιμότητας.\nΈτσι, στις προδιαγραφές και στην πράξη, η Skoda Octavia, αντιμετωπίζει με σύγχρονα όπλα τον ανταγωνισμό των άλλων saloon μοντέλων αλλά και το… τσουνάμι των Sport Utility Vehicles/Crossover και συνεχίζει την εξέλιξή της. Μία εξέλιξη, που τη φέρνει στην τέταρτη γενιά της και διατηρεί την ισχυρή της θέση στην ευρωπαϊκή αγορά, με πρωτιές σε αρκετές χώρες (βλπ Ελβετία) ή και στην χώρα μας, με επιτυχίες στους επαγγελματίες (Ταξί).\nΠλατφόρμες και τα σημεία αλλαγής\nΗ τέταρτη γενιά που έφτασε και στη χώρα μας, χρησιμοποιεί ως βάση την πλατφόρμα «ΜQB Evo» (αυτή του νέου Golf) και πάνω σ’ αυτήν δημιουργεί το δικό της «οικογενειακό προφίλ», με κύριο χαρακτηριστικό τους χώρους, την άνεση των επιβατών, τις ψηφιακές εφαρμογές και τα ηλεκτρονικά βοηθήματα. Εξωτερικά θα δείτε ένα διαφορετικό στυλ. Η εμφάνιση εντυπωσιάζει και στα parking κοινόχρηστων χώρων θα σας ρωτήσουν σίγουρα αν αυτή είναι η καινούργια Octavia ή κάποιο άλλο μεγαλύτερο μοντέλο. Έτσι, η Skoda κερδίζει και πόντους για την αναγνώριση αλλά και για την ανανέωση. Οι γραμμές ακολουθούν την μόδα με τα sedan αμαξώματα, τα οποία καταλήγουν σε coupe στυλ και έτσι δικαιολογείτε και το όνομα «Grand Coupe». Οι γραμμές του αμαξώματος είναι «καθαρές» με έμφαση στην αεροδυναμική και διακριτικά στοιχεία όπως τα νέα πιο λεπτά φωτιστικά σώματα με τεχνολογία LED.\nΤο μήκος έχει μεγαλώσει κατά 19 χιλιοστά φτάνοντας πλέον στα 4,689 μέτρα, ενώ έχει αυξηθεί και το πλάτος. Χάρη στο μεταξόνιο των 2,686 μέτρων, αλλά και την καλύτερη εκμετάλλευση του εσωτερικού χώρου (πολύ σημαντική κίνηση), οι επιβάτες αισθάνονται και κάθονται περισσότερο άνετα. Μαζί με τον εσωτερικό χώρο μεγάλωσε και το πορτ μπαγκάζ (κατά 10 λίτρα) και φτάνει στα 600 (10 παραπάνω από πριν). Θα θέλαμε την πίσω πόρτα λίγο πιο εύκολη στο άνοιγμα (ίσως με τον ηλεκτροϋδραυλικό μηχανισμό του Scala) καθώς δίνει την αίσθηση πως ανοίγετε το μισό αυτοκίνητο (στην πραγματικότητα ανοίγετε το 1/3).\nΣτη γενικότερη πρακτικότητα, πάντως, της Octavia συμβάλλουν και οι έξυπνες ιδέες της Skoda κάτω από το όνομα «Simply Clever» όπως: Οι δύο τσέπες αποθήκευσης smartphone στις πλάτες των εμπρός καθισμάτων και η βούρτσα χιονιού στον χώρο αποθήκευσης στις μπροστινές πόρτες αντί για την ομπρέλα, που είχαμε συνηθίσει.\nΣτο εσωτερικό της Octavia φαίνεται περισσότερο έντονη η προσπάθεια ώστε να φανεί η εξέλιξη της και η αναβάθμισή της. Αυτή αφορά, όχι μόνο τη σχεδίαση, αλλά και την ποιότητα των υλικών που χρησιμοποιούνται. Βασικό «θέμα» της σχεδίασης (θα την δείτε σε όλα τα νέα Skoda) είναι η χρωμιωμένη λεπτομέρεια από άκρη σε άκρη στο ταμπλό. Την διακόπτει η κεντρική οθόνη των 10 ιντσών.\nH οθόνη είναι αφής και άμεση στις επιλογές σας, ενώ στη βάση της υπάρχει μία επιφάνεια με διακόπτες (κάτι σαν συντομεύσεις) για βασικές λειτουργίες των συστημάτων. Στην αρχή η οθόνη του infotainment μας δυσκόλεψε αλλά μόλις της δώσαμε λίγη περισσότερη προσοχή και δεν προσπαθήσαμε να την λειτουργήσουμε σε κίνηση τα πράγματα έγιναν εύκολα. Άλλωστε πρέπει να της (και να σας) δώσετε χρόνο, όπως όταν αγοράζετε ένα νέο κινητό τηλέφωνο.\nΒελτίωση χρειάζεται η… ψηφιακή βοηθός του οχήματος η… Laura, η οποία αν την ενεργοποιήσετε από λάθος θα «πιάσει» μία αγγλική (συνήθως) λέξη και θα αλλάξει τον σταθμό στο ραδιόφωνο ή θα καλέσει κάποιο τηλέφωνο. Και εδώ το μυστικό είναι ο χρόνος και η προσαρμογή. Μόλις μάθετε το σύστημα (μέσα σε ένα διήμερο) θα εκτελείτε κάποιες λειτουργίες της Octavia με φωνητικές εντολές.Ο ψηφιακός πίνακας οργάνων VirtualCockpit των 10,25 ιντσών, από την άλλη πλευρά δίνει πληθώρα πληροφοριών με εύκολη ανάγνωση για τον οδηγό. Την προσοχή σας θα τραβήξει επίσης το καινούργιο διάκτινο τιμόνι το οποίο εφοδιάζεται με αρκετά πλήκτρα ελέγχου απ’ όπου μπορούν να γίνουν συνολικά 14 διαφορετικές λειτουργίες.\nΑν δεν σας φτάνει τόση τεχνολογία μπορείτε να προσθέσετε head-up display, ενώ από τον έξτρα εξοπλισμό (εμείς) θα διαλέγαμε τα καθίσματα «Ergo» με ανατομική σχεδίαση και λειτουργία μασάζ. Σε ό,τι αφορά στα συστήματα ασφάλειας και υποβοήθησης, η Octavia ακολουθεί το δρόμο του Group VAG, περιλαμβάνοντας την τελευταία λέξη της τεχνολογίας και διαθέτοντας ένα πλήρες πακέτο, ακόμα και από τη βασική έκδοση.\nOctavia σε κίνηση\nΤο αυτοκίνητο που είχαμε για δοκιμή ήταν η έκδοση 1.5 TSI (150 ίππων) με μηχανικό εξατάχυτο κιβώτιο και με σύστημα απενεργοποίησης των 2 κυλίνδρων για οικονομία βενζίνης. Είχαμε συνηθίσει πως η απόλυτη συνεργασία, ήταν ανάμεσα στα αυτόματα κιβώτια ταχυτήτων DSG και τους κινητήρες TSI. Όμως η Octavia με το μηχανικό κιβώτιο μας διέψευσε και ανακαλύψαμε μία ακόμη άψογη συνεργασία. Η αίσθηση μεγαλύτερου και αναβαθμισμένου μοντέλου συνεχίζεται και όταν το μεσαίο μοντέλο της Skoda κινείται. Μάλιστα βοηθούσε και στην οικονομία με τις μετρήσεις (από το trip computer) να μην ξεπερνούν τα 7.3 lt/100 km.\nΗ άνεση της ανάρτησης και η εξαιρετική κύλιση είναι τα στοιχεία που το χαρακτηρίζουν στα πρώτα χιλιόμετρα, ενώ και ο κινητήρας των 150 ίππων, μπορεί να είναι η καλύτερη επιλογή για την Octavia. Το ταξίδι στον αυτοκινητόδρομο είναι το στοιχείο του με πέντε άτομα, χωρίς κανείς να παραπονιέται για άνεση, χώρο ή θόρυβο. Οι μικρές λεπτομέρειες και ευκολίες, ανεβάζουν ακόμη περισσότερο τον πήχη της άνεσης (θύρες USB και πίσω) για να μη χαθεί η επαφή με το διαδίκτυο. Όλα τα υποσυστήματα δουλεύουν χωρίς να κάνουν έντονη την παρουσία τους, αφήνοντας μία αίσθηση άνεσης και ευκολίας στους χειρισμούς (τιμόνι, φρένα). Ακόμα και όταν πιέσετε λίγο παραπάνω, η Octavia, θα προσαρμοστεί σε εσάς και όχι εσείς στο αυτοκίνητο.\nΒελτιωμένη σε σημεία, που χρειαζόταν, αναβαθμισμένη σε ποιότητα και άνεση. Με όλο τον σύγχρονο εξοπλισμό και τα ηλεκτρονικά βοηθήματα και πιστή στην παραδοσιακές αξίες της, όπως οι χώροι, ο κινητήρας, η αντοχή και το νέο σχήμα, η Octavia δείχνει ότι έχει ότι χρειάζεται για να παραμείνει το αγαπημένο προσιτό οικογενειακό αυτοκίνητο, αυτών που δεν θέλουν ένα SUV.\nΚινητήρας: 1.478 cc\nΙσχύς: 150 PS/5.000 rpm\nΡοπή: 250 Nm/1500 rpm\nΕπιτάχυνση 0-100km/h: 8,2 sec\nΜέση κατανάλωση (/100 km): 4,7 lt/100 km\nΕκπομπές CO2: 111 gr/km (WLTP)\nΔιαστάσεις Μ/Π/Υ: 4.689 x 1.829 x 1.470 mm\nΒάρος: 1.338 kg\nΧώρος αποσκευών: 600 lt\nΤέλη κυκλοφορίας: 108,78 ευρώ


Πενήντα τέσσερα χρόνια από την πρώτη μεταμόσχευση καρδιάς - Το Άστρος της θαλάσσης\nΕτικέτες Σαν σήμερα | Αναρτήθηκε την Παρασκευή 3 Δεκεμβρίου 2021 και ώρα 11:34 μμ | Από nskarmoutsos\nΗ πρώτη μεταμόσχευση καρδιάς πριν από 54 χρόνια αποτέλεσε πραγματική επανάσταση. Πραγματοποιήθηκε στο Κέιπ Τάουν και έγινε δεκτή με μεγάλο σκεπτικισμό. Σήμερα είναι μια εγχείρηση σχεδόν ρουτίνας.\nΗ πρώτη μεταμόσχευση καρδιάς πριν από 54 χρόνια αποτέλεσε πραγματική επανάσταση στα ιατρικά χρονικά: «Στις 3 Δεκεμβρίου 1967 ο χειρούργος Κριστιάν Μπαρνάρ κατάφερε να κάνει την πρώτη μεαμόσχευση καρδιάς στο νοσοκομείο Groote Schuur στο Κέιπ Τάουν. Ο γιος ενός Ολλανδού ιεροκήρυκα της χριστιανικής ένωσης Heilsarmee ήταν ο πρώτος που τόλμησε να κάνει αυτό το βήμα. Η είδηση έκανε το γύρο το κόσμου και στην κυριολεξία συγκλόνισε. Ο 45χρονος τότε χειρούργος έγινε διάσημος μέσα σε μια μέρα. Η καρδιά ενός 55χρονου εμπόρου τροφίμων, ο οποίος ήταν διαβητικός, είχε υποστεί βαρύτατες βλάβες. Όταν τη νύχτα της 2ας προς 3η Δεκεμβρίου ένας 25χρονος έχασε τη ζωή του σε τροχαίο, ο Κριστιάν Μπαρνάρ αποφάσισε να προχωρήσει στο εντυπωσιακό αυτό βήμα.\nΠροηγούμενο άρθρο: 1951, λιομάζωμα


Τα 400 κιβώτια σε 1.000 σελίδες - Ειδήσεις - νέα - Το Βήμα Online\nΤα 400 κιβώτια σε 1.000 σελίδες\nΑπό τη «σκοτεινή» δεκαετία του 1950 χρονολογούνται οι ζυμώσεις για την οργάνωση του αρχείου του ΚΚΕ και τη συγκρότηση ομάδων ειδικών για τη μελέτη του. Με εισήγηση του τότε επικεφαλής στο τμήμα διαφώτισης της Κεντρικής Επιτροπής Γρηγόρη Φαράκου, δημιουργείται το 1959 ο τομέας ιστορίας και το κομματικό αρχείο στελεχώνεται από τους Θεόδωρο Παπαπαναγιώτου, ο οποίος εργαζόταν στον κομματικό ραδιοσταθμό «Φωνή της Αλήθειας», και Μήτσο Κάιλα. Από αυτό το υλικό, με δεκαετία «αιχμής» …\nτου δημητρη χουλιαρακη\nΑπό τη «σκοτεινή» δεκαετία του 1950 χρονολογούνται οι ζυμώσεις για την οργάνωση του αρχείου του ΚΚΕ και τη συγκρότηση ομάδων ειδικών για τη μελέτη του. Με εισήγηση του τότε επικεφαλής στο τμήμα διαφώτισης της Κεντρικής Επιτροπής Γρηγόρη Φαράκου, δημιουργείται το 1959 ο τομέας ιστορίας και το κομματικό αρχείο στελεχώνεται από τους Θεόδωρο Παπαπαναγιώτου, ο οποίος εργαζόταν στον κομματικό ραδιοσταθμό «Φωνή της Αλήθειας», και Μήτσο Κάιλα. Από αυτό το υλικό, με δεκαετία «αιχμής» εκείνην του ΄40, απαρτίζεται το θυελλώδες, γεμάτο ανατροπές και συνταρακτικές περιπέτειες χρονικό του κομμουνιστικού κινήματος στη χώρα μας και στο εξωτερικό, που φυλλομετρείται πυρετικά και διαβάζεται αχόρταγα σαν μυθιστόρημα. Μυθιστόρημα πάντως «κουτσουρεμένο», καθώς οι ερευνητές Δάγκας και Λεοντιάδης ισχνά μόνο κομμάτια του αρχείου είχαν στη διάθεσή τους όταν έγραφαν το βιβλίο- τα αρχεία του ΚΚΕ στον Περισσό και του πάλαι ποτέ ΚΚΕ εσωτερικού, όπως τονίζουν, εξακολουθούν να μην είναι προσβάσιμα στην ιστορική έρευνα. Οι συγγραφείς παρακολουθούν τις διαδρομές του κομματικού αρχείου στις πρώην σοσιαλιστικές χώρες, με τις απώλειες ντοκουμέντων, αποσπάσεις υλικού, ακόμη και λεηλασίες, και περιγράφουν τον περίγυρο, τα προβλήματα και τις κομματικές ρήξεις που συνδέονται με αυτό: το παγκόσμιο καθοδηγητικό κέντρο της Μόσχας και η σημασία του για τους έλληνες κομμουνιστές, οι εθνικοί κομμουνισμοί (το Κομμουνιστικό Κόμμα Ρουμανίας του Τσαουσέσκου, η Ενωση Γιουγκοσλάβων Κομμουνιστών του Τίτο)· η «τραυματική» διάσπαση του ΄68· η παγίδευση του ΚΚΕ εσωτερικού που «κληρονόμησε» το αρχείο και της διάδοχης ΕΑΡ (του Λεωνίδα Κύρκου) στα Σκόπια την εικοσαετία 1968-1988· η απόπειρα των Σλαβομακεδόνων για τεκμηρίωση της Γιουγκοσλαβικής Δημοκρατίας της Μακεδονίας σε αναφορά με το μακεδονικό ζήτημα· η στάση του ΚΚΕ επί γραμματείας Χαρίλαου Φλωράκη και τα ακόλουθα γεγονότα στα αρχεία στο κτίριο του Συνασπισμού στην Αθήνα (1989-σήμερα)· η τωρινή, τέλος, κατάσταση του αρχειακού υλικού. ▅ Ακραίες πρακτικές\nΟταν τον Απρίλιο του 1988 το αρχείο ετοιμαζόταν προς επαναπατρισμό από τα Σκόπια για λογαριασμό της ΕΑΡ, όχι χωρίς την γκρίνια και τις έντονες αντιρρήσεις των Σκοπιανών, οι οποίοι βέβαια παρακράτησαν ντοκουμέντα με ευαίσθητο γι΄ αυτούς περιεχόμενο, πάνω από 300.000 φύλλα συσκευασμένα σε 400 ευμεγέθη κιβώτια γέμισαν ένα ολόκληρο τριαξονικό φορτηγό! Είχε προηγηθεί μια περίοδος πραγματικού πολέμου εναντίον του υπευθύνου του αρχείου Παπαπαναγιώτου από τους Σλαβομακεδόνες- που ένας από τους πόλους του ήταν η διαπίστωση από το υλικό του αρχείου ότι το ελληνικό κόμμα ήταν άμεμπτο έναντι του ετέρου, γιουγκοσλαβικού μέρους, ενώ δεν θα μπορούσε κανείς να ισχυριστεί και το αντίθετο -, με αποκορύφωμα ο Παπαπαναγιώτου, όταν οι πιέσεις έγιναν αφόρητες, να τους απαγορεύσει την πρόσβαση σε αυτό. Επιστρατεύοντας όλη του την ευρηματικότητα, άλλαξε μάλιστα τις ετικέτες στα κουτιά των εγγράφων, ώστε σε περίπτωση απουσίας του οι επίδοξοι κλέφτες να μη βρουν αυτό που ζητούσαν. Εκείνη την εποχή άρχισε να φοβάται ακόμη και για τη ζωή του, καθώς οι αρχές εφάρμοζαν πλέον ανοιχτά ακραίες πρακτικές. Σε μια περίπτωση μετάβασής του στην Ελλάδα μάλιστα, κατά τον έλεγχο στα σύνορα, οι ασφαλίτες αφαίρεσαν ακόμη και τις ζάντες ψάχνοντας ως και στο εσωτερικό των ελαστικών κάποιο κρυμμένο κομματικό ντοκουμέντο που δεν θα ήταν ευνοϊκό για εκείνους! Είκοσι χρόνια νωρίτερα, λίγο πριν από τη 12η Ολομέλεια που οδήγησε στη διάσπαση του ΚΚΕ, όταν ακόμη το αρχείο βρισκόταν στη Ρουμανία, η ατμόσφαιρα ήταν επίσης τεταμένη, αν και σαφώς διαφορετική. Τα στελέχη του ΚΚΕ βρίσκονταν σε φίλιο έδαφος, όμως οι οδηγίες για αυξημένη επαγρύπνηση έναντι των ξένων μυστικών υπηρεσιών που επιβουλεύονταν το αρχείο του κόμματος αλλά κυρίως τον παράνομο κομματικό μηχανισμό δεν είχαν χαλαρώσει. Εκτός αυτού, οι άνθρωποι του ΚΚΕ είχαν να αντιμετωπίσουν και τους μυστικούς πράκτορες της χούντας- η ελληνική πρεσβεία στο Βουκουρέστι είχε μετατραπεί σε αληθινή «σφηκοφωλιά». Η πρό νοια για διαρροή πληροφοριών απαιτούσε ακραία μυστικότητα κινήσεων και συνωμοτικότητα. Οι άνθρωποι του παράνομου μηχανισμού που μπαινόβγαιναν στα κομματικά κτίρια, οι οποίοι τον καιρό της διάσπασης δεν ήταν πάνω από 40-50, ανήκαν σε τμήματα τα οποία δεν επικοινωνούσαν μεταξύ τους. Οι περισσότεροι δεν γνωρίζονταν και απέφευγαν να συνάψουν γνωριμίες. Αλλαζαν συνεχώς κατοικία και στις κοινωνικές σχέσεις τους δεν αποκάλυπταν ποτέ τον τόπο διαμονής τους. Ο,τι πρόβλημα ανέκυπτε λυνόταν από τις ρουμανικές υπηρεσίες. Για την εξυπηρέτησή τους είχαν διατεθεί αυτοκίνητα με οδηγούς και φρουρούς Ρουμάνους- όλοι άνδρες των μυστικών υπηρεσιών, οπλισμένοι με υπερσύγχρονα πιστόλια, ακόμη και αυτόματα όπλα. Η ρουμανική αντικατασκοπία παρακολουθούσε στενά τους ανθρώπους της ελληνικής πρεσβείας στο Βουκουρέστι και ενημέρωνε τους υπευθύνους του κόμματος για τυχόν ύποπτες κινήσεις γύρω τους.\n▅ Ανάπηροι και δεμένοι\nΑποψη της ρουμανικής πόλης Σιμπίου (1970)\nΕκείνη την ημέρα, 19 Μαρτίου του 1968, πυκνά σύννεφα κάλυπταν ολόκληρη την Τρανσυλβανία και τη μικρή, ειρηνική πόλη Σιμπίου, σε ένα νεοκλασικό της οποίας στεγαζόταν το αρχείο του ΚΚΕ. Δεν πάει πολύς καιρός που έχει γίνει η διάσπαση και οι συζητήσεις των ρουμανικών αρχών με την καθοδήγηση Κολιγιάννη αφενός και τους τρεις διαγραμμένους του Πολιτικού Γραφείου Παρτσαλίδη, Ζωγράφου και Δημητρίου αφετέρου βρίσκονται σε λεπτό σημείο. Και τότε… Ενα παλιό φορτηγό σταματά μπροστά στο νεοκλασικό του αρχείου. Από μέσα κατεβαίνει μια ομάδα κρούσης και μπαίνει σαν σίφουνας στο κτίριο. Τρία άτομα, ανάπηροι του Δημοκρατικού Στρατού, δένονται και εξουδετερώνονται. Οι επιτιθέμενοι, σύμφωνα με το επιτελικό σχέδιο που έχει καταστρώσει ο Σταύρος Καρράς, αρπάζουν το υλικό που είχε από πριν συσκευάσει ο Βασίλης Γκάνιος, ο οποίος δούλευε μαζί με τους τρεις, και αναχωρούν προς άγνωστη κατεύθυνση. Ο υπεύθυνος της Κεντρικής Επιτροπής Ηλίας Καρράς, που οπλοφορούσε πάντοτε, εκείνη την ημέρα είχε πάει για κομματική δουλειά στο Βουκουρέστι. Η καθοδήγηση Κολιγιάννη πιάνεται στον ύπνο. Μόλις 24 ώρες αργότερα στέλνεται στο Σιμπίου ένα λεωφορείο με περίπου 40 κομματικούς, για να διαπιστώσουν απλώς ότι το αρχείο του ΚΚΕ έχει λεηλατηθεί οικτρά. Το κλεμμένο υλικό είχε μεταφερθεί στην περιοχή Μπάλτα Αλμπα, έξω από το Βουκουρέστι. Οι «διαγραμμένοι» δικαιολόγησαν την ενέργειά τους αυτή με το επιχείρημα ότι η ομάδα Κολιγιάννη ετοιμαζόταν να υπεξαιρέσει εκείνη το σπουδαιότερο υλικό και να το στείλει στη Σοβιετική Ενωση.\nΟι διαφωνούντες με τις αποφάσεις της 12ης Ολομέλειας έκαναν έφοδο και κατέλαβαν όλα τα κομματικά κτίρια- είχαν ετοιμαστεί, πριν από τη διάσπαση, αντικλείδια για όλα τα γραφεία. Γλίτωσε μόνο το κτίριο του Πολιτικού Γραφείου, και αυτό, όπως εικάζουν οι συγγραφείς, οφείλεται σε σχετική υπόδειξη των Ρουμάνων να τηρηθεί ένα όριο στην εσωκομματική αντιδικία. Ακόμη «λήστεψαν κομματικά χρήματα», κατακράτησαν τα αρχεία της επιτροπής διαφώτισης και του ραδιοσταθμού, ενώ «έβαλαν χέρι» και στη βιβλιοθήκη της Κεντρικής Επιτροπής. Οπως λένε οι συγγραφείς, χρειαζόταν φαντασία «για να προβλεφθεί ότι θα εκτυλισσόταν στο Βουκουρέστι και στο Σιμπίου αυτή η απίστευτη φάση συμπαιγνίας της παράταξης Παρτσαλίδη και του ρουμανικού κόμματος», φαντασία τέτοια που ο Κολιγιάννης και οι επιτελείς του δεν διέθεταν. «Η καθοδήγηση Κολιγιάννη λογάριαζε, στον σχεδιασμό των πολιτικών κινήσεων στη 12η Ολομέλεια, ότι οι καθαιρέσεις δεν θα προκαλούσαν αντιδράσεις πέρα από πλατωνικές αποδοκιμασίες. Δεν αντιλήφθηκε ότι οι αντίπαλοι είχαν τη ρουμανική προτροπή και ήταν προετοιμασμένοι για λύσεις των άκρων, για διάσπαση του κόμματος. Ηταν μη προβλέψιμες οι προθέσεις της καθοδήγησης Τσαουσέσκου, ότι θα έφτανε τόσο μακριά, σε εχθρική ενέργεια προς τη μερίδα της ελληνικής κομματικής ηγεσίας που υλοποιούσε τη σοβιετική γραμμή- ενάντια δηλαδή στο ίδιο το σοβιετικό κόμμα».


Ο Γαβαλάς για τα συμβόλαια θανάτου στον Κορυδαλλό - ΕΛΛΑΔΑ - XrimaOnline.gr\nΕΛΛΑΔΑ UPD 12:56 20/02/19, 12:48\nΟ σχεδιαστής Λάκης Γαβαλάς, ο οποίος βρέθηκε στη φυλακή για οικονομικά εγκλήματα, αποκάλυψε πως το «μεγάλο κεφάλι» της «μαφίας του Κορυδαλλού» τον είχε πλησιάσει και τον ρώτησε αν ήθελε να εξοντώσουν κάποιον για λογαριασμό του, προτείνοντάς του, ουσιαστικά, ένα συμβόλαιο θανάτου.\nΟπως οι κρατούμενοι, έτσι υπάρχουν και οι φύλακες που θέλουν να σε σωφρονίσουν, υπάρχουν και οι κακοί. Οφείλουν αυτοί που τους βάζουν να τους σωφρονίσουν. Ήταν δύσκολο αυτό που πέρασα. Μπαίνεις σε μία πτέρυγα, που είναι υψηλού κινδύνου. Στη δική μας την πτέρυγα, είχαμε ανθρώπους με μακιγιάζ τρομερό... Τους έβλεπα να έρχονται με... μάτια, πρησμένα, σαν να γύριζαν από τα μπουζούκια. Έτσι τους έβλεπα εγώ... Όπως έξω διαχειρίζονται πράγματα, έτσι γίνεται και μέσα. Αυτό ξεκινάει από ψηλά. Διακινούν οι μέσα προς τα έξω και οι έξω προς τα μέσα», είπε μιλώντας στον ΣΚΑΪ.\nΑναφορικά με τις απειλές στους σωφρονιστικούς είπε: «Ναι, υπάρχουν, όταν είναι κάποιος εκεί μέσα και βράζει μέσα σου, θα τσακωθεί, θα μιλήσει... Είχε έρθει ο Ρουπακιώτης να μας δει και του είπα ότι είναι χάλια η κατάσταση. Δεν γίνεται να βάζεις 4-5 άτομα στα κελιά, θα τσακωθούν αναπόφευκτα».\nΜιλώντας για τα συμβόλαια θανάτου, ο Λάκης Γαβαλάς δήλωσε χαρακτηριστικά: «Οταν μπήκα, μου είπε ένας "μεγάλος". Θες να εξοντώσουμε κάποιον; Όχι του είπα. Σας το λέω κι ανατριχιάζω. Από την επομένη, όλοι μου μιλούσαν και μου έλεγαν κύριε Γαβαλά. Κανένας δεν με πείραξε ποτέ. Είχα τον απόλυτο σεβασμό».\nΚάνοντας ένα σχόλιο για τον Παύλο Πολάκη είπε: «Τον σέβομαι γιατί έχει το μισό από το όνομα. Λάκη. Πρέπει να του βάλουμε και ένα πο ακόμα. Ποπο-Λάκη, φτάνει πια... Να τελειώσει αυτή η μαγκιά».


Προκλητικό κατέβασμα πανό στην Πλατεία Εξαρχείων από ναρκεμπόρους – Αναρχική Ομάδα Ελευθεριακής Ανάβασης\n2 Απριλίου, 2019 eleutheriaki-anavasi Νέα 0\nΣήμερα το πρωί στις 9:30, περνώντας από την Πλατεία Εξαρχείων, δύο σύντροφοι γίναμε μάρτυρες του προκλητικού κατεβάσματος από ναρκεμπόρους, ενός πανό που είχε αναρτηθεί στην Πλατεία την Παρασκευή 29/3 στη συγκέντρωση-διαδήλωση έναντια στα περιστατικά βιασμών στην περιοχή. Το πανό με υπογραφή ένα μαυροκόκκινο αστέρι, έγραφε στην αραβική γλώσσα “Έξω οι μαφιόζοι και οι βιαστές από τα Εξάρχεια”. Δύο ναρκέμποροι, το κατέβασαν με χαρακτηριστική ένταση, ο ένας μάλιστα το έσκισε με μαχαίρι που έβγαλε από την τσέπη του. Στη συνέχεια το πέταξαν στα σκουπίδια φωνάζοντας, ενώ η ομήγυρη τους γελούσε. Ήταν ιδιαιτέρως επιθετικοί, μάλιστα μας κοίταξαν έντονα όταν κοντοσταθήκαμε για να δούμε τι γίνεται. Ανάλογο περιστατικό στην Πλατεία, μόνο οι Δελτάδες είχαν κάνει.\nΠρόκειται για μια πρωτοφανή κίνηση πρόκλησης από πλευράς ναρκεμπόρων, που καταδεικνύει την ανάγκη συνέχισης του αγώνα αλλά και της υπεράσπισης των κινηματικών δομών.


Λεμονής η... επιστροφή!\nΤο όνομα του Τάκη Λεμονή, ως διαδόχου του Μπέσνι Χάσι, αντηχούσε από πολλά στόματα ήδη από χτες (24/9), μόλις έγινε γνωστή η επιθυμία της διοίκησης για την απομάκρυνση του Αλβανού τεχνικού μετά από 109 μέρες στον πάγκο των “ερυθρολεύκων”.\nΥπενθυμίζεται, ότι ο Έλληνας προπονητής είχε κληθεί και την περσινή σεζόν, να αναλάβει τα “ηνία” στους Πειραιώτες αντικαθιστώντας τον Μπέντο.\nΜε μια λιτή ανακοίνωση η ΠΑΕ γνωστοποίησε την απόφαση της να αναλάβει και πάλι την τεχνική ηγεσία της ομάδας, ο άνθρωπος που ίσως την ξέρει καλύτερα από τον καθένα: “Η ΠΑΕ Ολυμπιακός ανακοινώνει την έναρξη της συνεργασίας της με τον προπονητή κ. Τάκη Λεμονή”.\nΟ Λεμονής αναλαμβάνει την τεχνική ηγεσία του Ολυμπιακού σε μια δύσκολη περίοδο, καθώς ακολουθεί και το παιχνίδι με την Γιουβέντους.\nTags #Ολυμπιακός #Τάκης Λεμονής #Χάσι\nΓερμανία – Ισπανία 33-36 (Ημίχρονο)\nΠροτάθηκε στον Ατρόμητο ο Χιμένεθ\nΚινδυνεύει με υποβιβασμό η γυναικεία ομάδα μπάσκετ του Ολυμπιακού


Στη Δημοτική Ενότητα Ζεφυρίου έχει ολοκληρωθεί το μεγαλύτερο τμήμα των έργων ασφαλτόστρωσης και αμέσως μετά ξεκινούν τα έργα οδοποιίας στη Δημοτική Ενότητα Φυλής. Στα Άνω Λιόσια ξεκίνησε χθες νέος κύκλος ασφαλτοστρώσεων στη Ζωφριά και στην Δροσούπολη.\nΙκανοποιημένος από την πορεία υλοποίησης των έργων ασφαλτόστρωσης εμφανίζεται ο Δήμαρχος Φυλής Χρήστος Παππούς ο οποίος σημειώνει: «Αλλάζουμε το Δήμο. Κάνουμε την πόλη μας σύγχρονη, ασφαλή και φιλική για το δημότη. Είναι η πρώτη φορά που υλοποιείται στο Δήμο μας τόσο εκτεταμένο πρόγραμμα ασφαλτοστρώσεων. Ξεπεράσαμε τα 100 χιλιόμετρα κατασκευής νέων δρόμων και προχωρούμε».\nΣυγκεκριμένα στο Ζεφύρι ολοκληρώθηκαν και παραδόθηκαν στην κυκλοφορία άλλοι 11 δρόμοι. Συγκεκριμένα πρόκειται για τις οδούς : Αλαμάνας, Παύλου Μπακογιάννη, Καποδιστρίου, Σαράφη, Έλλης, Μαραθώνος, Τήνου, Σεφέρη, 17ης Νοεμβρίου, Μιαούλη και Μεγάλου Σπηλαίου.\n«Οι εργασίες ασφαλτόστρωσης στο Ζεφύρι και τη Φυλή προχωρούν με ταχύτατους ρυθμούς και αναμένεται να ολοκληρωθούν πριν το χρονοδιάγραμμα που προβλέπει η μελέτη της Τεχνικής Υπηρεσίας αν οι καιρικές συνθήκες το επιτρέψουν» υπογραμμίζει ο Αντιδήμαρχος Τεχνικών Έργων Θανάσης Σχίζας.\nΣτη Ζωφριά ολοκληρώθηκε το προηγούμενο διάστημα η ασφαλτόστρωση της Λεωφόρου Μ. Αλεξάνδρου και άλλων κάθετων και παράλληλων αυτής οδών και χθες ξεκίνησαν νέες ασφαλτοστρώσεις στο τμήμα που ξεκινά από την οδό Αγησιλάου και καλύπτει την Ζωφριά Ι. Τέλος στην Δροσούπολη ξεκίνησαν οι εργασίες ασφαλτόστρωσης στην οδό Μακεδονίας, Πιερίας, Κατερίνης, Πλαταμώνα, Βελβενδού, Καστοριάς Γρεβενών και Βέροιας.\nΠερισσότερα σε αυτή την κατηγορία: « ΚΕΔΕ-13ος,14ος μισθός: Καταθέτει νομοθετική ρύθμιση - Ποιοι δήμοι πληρώνουν\tΑΣΕΠ - Σε εξέλιξη οι αιτήσεις για προσλήψεις μόνιμου προσωπικού σε ΟΤΑ »


Ιεραποστολή στον εναγκαλισμό της ζούγκλας του Κονγκό - Αδελφότητα Ορθοδόξου Εξωτερικής Ιεραποστολής\nΙεραποστολή στον εναγκαλισμό της ζούγκλας του Κονγκό\nΑπό την πρωτεύουσα Μπραζαβίλ αναχωρήσαμε αεροπορικώς την 27η Νοεμβρίου. Μετά από μία ώρα και δέκα λεπτά πτήση πάνω από την απέραντη κογκολέζικη ζούγκλα, προσγειωθήκαμε στο σύγχρονο αεροδρόμιο του Impfondo, δίπλα στο μεγάλο ποτάμι.\nΧάρηκα τη μικρή ενορία μας στη Θεία Λειτουργία την επομένη και τις άπειρες ερωτήσεις που κάνουν οι πιστοί γύρω από την πίστη και την Εκκλησία.\nΤη Δευτέρα 29 Νοεμβρίου, κατεβήκαμε με τους κατηχούμενους στο ποτάμι στην άκρη του λιμανιού. Μια μεγάλη πιρόγα δεμένη, ένα μονόξυλο 12 μέτρων, σκαμμένος χονδρός κορμός, μας έδωσε την ευκαιρία να πλησιάσουμε τα λίγο βαθύτερα νερά. Άλλα μονόξυλα περνούσαν μπροστά μας με τους ψαράδες που μετέφεραν την πρωινή ψαριά. Τα ψάρια είναι νόστιμα και φθηνά, παρηγοριά στη φτώχεια τους. Η δική μου προτίμηση είναι το Nzanda, ένα χονδρό εύγευστο ψάρι με ελάχιστα κόκκαλα, που μοιάζει με το βακαλάο.\nΟ Ουμπανγκί, το μεγάλο ποτάμι, δέχθηκε ξανά την ευλογία του Ιορδάνη και αγιάστηκε, για να βγουν από τα νερά του ως άγγελοι φωτός οι δεκατρείς νεοφώτιστοι αδελφοί μας. Η βάπτιση έγινε σαν διδασκαλία, αργά και όμορφα, ώστε να μιλήσει το Πνεύμα το Άγιο στις ψυχές όλων μας. Δεν ήταν εύκολο να κρύψουν τη χαρά τους, που έγινε γιορτή στην επιστροφή, γιορτή και το απόγευμα που στεφανώθηκαν δύο νεοφώτιστα ζευγάρια, γιορτή μετά την πρώτη τους μετάληψη στη Θεία Λειτουργία την επομένη, μνήμη του Αγίου Ανδρέου.\nΟ εκ νεότητος προστάτης μου Απόστολος μού έκανε ένα όμορφο δώρο στη γιορτή του. Ακυρώθηκε η αεροπορική πτήση και έτσι μού χάρισε μια όμορφη εβδομάδα στο Impfondo. Αγαπώ να βαδίζω κατά μήκος του ποταμού Ουμπανγκί στο χάραμα, όταν τα μαβιά νερά από το πρώτο φως κυματίζουν ελαφρά από το αθόρυβο πέρασμα της πιρόγας. Εκεί πρωί-πρωί μαζεύονται οι γυναίκες, για να επιστρέψουν γρήγορα στο σπίτι με τα ψάρια στην τσάντα για την πολύτεκνη οικογένειά τους ή έχοντας παραμάσχαλα ένα μικρό κροκόδειλο, όπως με έκπληξη είδα ένα πρωινό. Σύντομα ο ήλιος σηκώνεται πάνω από τη ζούγκλα της απέναντι όχθης (του Ζαΐρ) για να στεγνώσει την υγρή γη από την καταρρακτώδη νυχτερινή βροχή. Από εκεί έχουν έλθει πολλοί πρόσφυγες από τους εμφυλίους, Ρουαντέζοι και Ζαϊρινοί, βρίσκοντας καταφύγιο στην πόλη.\nΜετά τον Όρθρο στο νοικιασμένο σπίτι που φιλοξενεί την ενορία μας, κατευθύνθηκα με το Μάριο και τον Ιωακείμ, τους αναγνώστες μας, στη γειτονιά των Πυγμαίων. Στην άσφαλτο μάς προσπέρασε ένα κοπάδι καμπουρωτά βόδια που εξασφαλίζουν το κρέας στους ντόπιους. Στα δρομάκια φτωχοί δουλεύουν στη λάσπη, για να αλείψουν τις καλαμόκτιστες από μπαμπού καλύβες τους και δίπλα άλλοι έραβαν σειρές φύλλα που τα τοποθετούν επάλληλα στις στέγες για να απομακρύνουν τα νερά της βροχής, και τα ονομάζουν «κεραμίδια». Μερικοί φράζουν την αυλή τους με κάκτους κλαδεμένους όμορφα.\nΦτάσαμε στον οικισμό των Πυγμαίων στην άκρη του δάσους. Είναι φυλή χαμηλόσωμων ανθρώπων, με αναλογικά μακριά χέρια, που ζουν νομαδικά στα δάση και ασχολούνται με το κυνήγι. Είναι εργατικοί και φιλότιμα προσφέρουν στους άλλους υπηρεσίες. Βρήκαμε γυναίκες και παιδιά να ασχολούνται με το νοικοκυριό τους. Χάρηκαν με τις φωτογραφίες που τους έδωσα, από προηγούμενη επίσκεψη, και δέχθηκαν την πρόσκληση να συναντηθούμε στο χώρο της λατρείας μας. Εκεί άρχισαν να έρχονται τις επόμενες ημέρες και με ευλάβεια και ησυχία να προσεύχονται. Ο Ιωακείμ που γνωρίζει τη γλώσσα τους άρχισε να τους εξηγεί την πίστη μας. Προσωπικά τους επαναλάμβανα «Nakéle Nakutá» (:να σας ξαναδούμε αύριο) και συνέχισαν να έρχονται. Έγιναν οικείοι μας. Προσευχηθείτε να γίνουν σύντομα οικείοι του Θεού.


Δίμηνο - "φωτιά" στη Βουλή: Όλα τα νομοσχέδια που θα έρθουν προς ψήφιση\n07 Απριλίου 2020 | Εορτάζουν:\n8:09 πμ, Δευτέρα 04 Φεβ 2019 8:09 πμ, Δευτέρα 04 Φεβ 2019\nΙδιαιτέρως «πυκνό» αναμένεται να είναι, σύμφωνα με πληροφορίες του ΑΠΕ-ΜΠΕ, το υπό κατάθεση και ψήφιση νομοθετικό έργο για τους επόμενους δύο μήνες: κάποια από τα νομοθετήματα είναι κοινωνικού χαρακτήρα, για παράδειγμα ο νόμος μετά τον νόμο Κατσέλη-Σταθάκη, άλλα έχουν επενδυτικό χαρακτήρα επί παραδείγματι η παραχώρηση περιφερειακών λιμένων ή ο εκσυγχρονισμός του εταιρικού Δικαίου, ενώ κάποια άλλα σχετίζονται με τις διεθνείς σχέσεις της χώρας, όπως η κύρωση του πρωτοκόλλου εισδοχής της πΓΔΜ στο ΝΑΤΟ.\nΑυτό το τελευταίο, η κύρωση του πρωτοκόλλου εισδοχής του γειτονικού κράτους στο ΝΑΤΟ δηλαδή, αναμένεται να είναι το μεγάλο θέμα στην κοινοβουλευτική ατζέντα την τρέχουσα εβδομάδα. Σύμφωνα με τον Κανονισμό, η συζήτηση κυρωτικών νομοσχεδίων ολοκληρώνεται σε μία συνεδρίαση στην αρμόδια Επιτροπή και σε άλλη μία στην Ολομέλεια.\nΕπίσης, ένα από τα πρώτα νομοσχέδια θα είναι η κύρωση της παράτασης σύμβασης του αεροδρομίου «Ελευθέριος Βενιζέλος», μετά από σχετική εισήγηση του Υπουργείου Οικονομικών. Λεπτομέρειες απομένουν και για ένα άλλο νομοθέτημα, αυτό της κύρωσης παραχώρησης περιφερειακών λιμένων, μαζί με άλλες διατάξεις του Υπουργείου Ναυτιλίας και Νησιωτικής Πολιτικής.\nΩς μια μεγάλη τομή στον εκσυγχρονισμό του εταιρικού Δικαίου περιγράφεται η πρόταση του αναπληρωτή υπουργού Οικονομίας και Ανάπτυξης Στέργιου Πιτσιόρλα και η οποία είναι επίσης έτοιμη.\nΕνώ ακολούθως αναμένεται να κατατεθεί το εξόχως σημαντικό νομοσχέδιο του Υπουργείου Υγείας: με αυτό θα συστήνεται φορέας που θα αντικαταστήσει το ΚΕΕΛΠΝΟ, επιπλέον με άλλες διατάξεις θα αντιμετωπίζονται θέματα λειτουργίας των ιδιωτικών κλινικών.\nΤο πιο σημαντικό νομοθέτημα που είναι σε εκκρεμότητα είναι αυτό του νόμου μετά τον νόμο Κατσέλη-Σταθάκη: θα πρέπει να έχει ψηφιστεί ως τις 28 Φεβρουαρίου, αφού τότε λήγει η παράταση της ισχύουσας ρύθμισης. Σύμφωνα με πληροφορίες, το νέο νομικό πλαίσιο είναι έτοιμο στις βασικές του γραμμές.\nΕπίσης αναμένεται η κατάθεση νομοσχεδίου για τον διαχωρισμό εμπορικής δραστηριότητας και δικτύων της ΔΕΠΑ.\nΓια τα παραπάνω νομοσχέδια έχουν επιδείξει ενδιαφέρον και οι Θεσμοί, ωστόσο προαπαιτούμενα δεν υπάρχουν στην περίοδο από τον Αύγουστο και μετά. Υπενθυμίζεται πάντως ότι στις 11 Μαρτίου συνεδριάζει το Eurogroup, ενώ νωρίτερα, στις 27 Φεβρουαρίου θα κατατεθεί η σχετική έκθεση.\nΕντός του διμήνου Φεβρουαρίου-Μαρτίου αναμένεται να κατατεθεί ένα νομοσχέδιο για τον επαγγελματικό αθλητισμό και τον ιππόδρομο, και ένα ακόμη για το Ταμείο Αλληλοβοήθειας του Υπουργείου Πολιτισμού.\nΓεωργιάδης σε Βούτση: Μην υποχωρείς στον δημόσιο εκβιασ...\n«Πόλεμος» κυβέρνησης – ΝΔ για τα σενάρια αλλαγής του κα...\nΘεοδωράκης: Γιατί ψηφίσαμε τη Συμφωνία των Πρεσπών\nΣυνεδριάζει τη Δευτέρα η Επιτροπή Κανονισμού της Βουλής...\nΣπυράκη: Όλοι πια έχουν καταλάβει ότι ο κ. Καμμένος εκβ...\n«Γαλάζιες» προειδοποιήσεις σε Μαξίμου και επιστημονική ...\nΣτο γραφείο του Βούτση ο Παπαχριστόπουλος με την παραίτ...\nΣγουρίδης στον Realfm 97,8: Υπήρχε κάποια στιγμή συζήτη...\nΣενάρια για αλλαγή του κανονισμού της Βουλής


Αθήνα, η πόλη μας!: Δήμος Αθηναίων: Αποκατάσταση σε εκατοντάδες βανδαλισμένα γλυπτά\nΔήμος Αθηναίων: Αποκατάσταση σε εκατοντάδες βανδαλισμένα γλυπτά\nΤο... λίφτινγκ αφορά σε 100 έργα - Ο διαγωνισμός θα διεξαχθεί εντός του επόμενου διμήνου\nΟ Δήμος Αθηναίων υλοποιεί πρόγραμμα αποκατάστασης 100 υπαίθριων γλυπτών έργων τέχνης, που βρίσκονται διάσπαρτα και σε κακή κατάσταση σε όλη την πρωτεύουσα.\nΣυγκεκριμένα, αδριάντες, προτομές, ολόσωμα, στήλες και ελεύθερες συνθέσεις, έργα μεγάλων καλλιτεχνών του 19ου και 20ού αιώνα θα υποστούν... λίφτινγκ!\nΑξίζει να σημειωθεί πως στην πλειοψηφία τους έχουν καταπονηθεί από βανδαλισμούς, αλλά και την ατμοσφαιρική ρύπανση. Στο στόχαστρο των αγνώστων μπαίνουν συνήθως οι μύτες των αγαλμάτων, τα χέρια, όπως και το περίφημο σπαθί του στρατηγού Μακρυγιάννη στην Διονυσίου Αρεοπαγίτου.\nΠάντως, οι αρμόδιοι αντιμετωπίζουν ήδη το πρόβλημα της φύλαξης των γλυπτών μετά την αποκατάσταση, αφού τα περισσότερα είναι διάσπαρτα σε όλο το κέντρο της Αθήνας.\nΟ διαγωνισμός θα διεξαχθεί εντός του επόμενου διμήνου και το έργο θα ολοκληρωθεί στα τέλη του 2014.


632 συλλήψεις τον Μάρτιο στην Περιφέρεια - 32 τα τροχαία με 5 νεκρούς - Παραπολιτικά Αργολίδα\nHome » ΑΣΤΥΝΟΜΙΚΑ » ΟΔΙΚΑ » ΠΕΡΙΦΕΡΕΙΑ » 632 συλλήψεις τον Μάρτιο στην Περιφέρεια - 32 τα τροχαία με 5 νεκρούς\n632 συλλήψεις τον Μάρτιο στην Περιφέρεια - 32 τα τροχαία με 5 νεκρούς\n4/07/2017 01:30:00 μ.μ.\nΚατά την διάρκεια του μήνα Μαρτίου, από τις υφιστάμενες υπηρεσίες της Γενικής Περιφερειακής Αστυνομικής Διεύθυνσης Πελοποννήσου, συνελήφθησαν συνολικά 632 άτομα και ειδικότερα:\n7 για ληστεία\n111 για Κλοπή (και απόπειρες)\n57 για παράβαση Ν. Περί Ναρκωτικών\n15 για παράβαση Ν. Περί Όπλων.\n1 για παράβαση Ν. Περί Εκρηκτικών-Βεγγαλικών\n2 για διευκόλυνση ακολασίας άλλων\n185 για παράβαση Ν. Περί Αλλοδαπών\n3 για πλαστογραφία\n3 για απάτη\n4 για παραμέληση εποπτείας ανήλικου\n4 για παράνομο υπαίθριο εμπόριο\n7 για λαθρεμπόριο\n13 για Γ.Ο.Κ.\n100 για Κ.Ο.Κ.\n8 για Ενδοοικογενειακή Βία\n54 για διάφορα Αδικήματα (Κατ’ έγκληση διωκόμενα, Υγειονομικού Κανονισμού κ.λ.π.)\n2 υποθέσεις Ανθρωποκτονίας\n15 υποθέσεις Ληστείας\n156 υποθέσεις Κλοπών – Διαρρήξεων οικιών, καταστημάτων, οχημάτων κ.λ.π, (και απόπειρες)\n37 υποθέσεις για παράβαση του Ν. Περί Ναρκωτικών\n13 υποθέσεις για παράβαση του Ν. Περί Όπλων\n3 υποθέσεις για Πλαστογραφία\n24 υποθέσεις απάτης\n1 υπόθεση για παράβαση του Ν. Περί Εκρηκτικών-Βεγγαλικών\n3 υποθέσεις για Κυκλοφορία Παραχαραγμένων Νομισμάτων\n4 υποθέσεις λαθρεμπορίου\nΜία συμμορία, τα μέλη της οποίας διέπρατταν κλοπές σε καταστήματα στην Αργολίδα. Εξιχνιάστηκαν συνολικά 5 περιπτώσεις διαρρήξεων-κλοπών και απόπειρας κλοπής σε καταστήματα, ενώ για τις υποθέσεις αυτές, συνελήφθησαν 3 άτομα, όλα τους μέλη της συμμορίας.\nΜία εγκληματική οργάνωση, τα μέλη της οποίας διέπρατταν ληστείες και κλοπές στην Κορινθία. Εξιχνιάστηκαν συνολικά 12 περιπτώσεις ληστείας και απόπειρας ληστείας, 21 περιπτώσεις κλοπών και αποπειρών κλοπής και 2 περιπτώσεις εκβίασης και εμπρησμού. Για τις υποθέσεις αυτές συνελήφθησαν 3 άτομα, όλα τους μέλη της εγκληματικής οργάνωσης.\nΜία συμμορία, τα μέλη της οποίας διέπρατταν κλοπές στην Μεσσηνία. Εξιχνιάστηκαν συνολικά 4 περιπτώσεις κλοπών και απόπειρας κλοπής, ενώ για τις υποθέσεις αυτές, συνελήφθησαν 4 άτομα, όλα τους μέλη της συμμορίας.\nΚλαπέντα Οχήματα: 77\nΑνευρεθέντα Οχήματα: 39\nΣτην εδαφική αρμοδιότητα της Γενικής Περιφερειακής Αστυνομικής Διεύθυνσης Πελοποννήσου σημειώθηκαν 32 τροχαία ατυχήματα με παθόντες (νεκροί, σοβαρά και ελαφρά τραυματίες), έναντι 38 που σημειώθηκαν το 2016 (μείωση 16%) - εκ των οποίων τα 4 θανατηφόρα.\nΑπό τα τροχαία δυστυχήματα που συνέβησαν σε αστικές και αγροτικές περιοχές των Νομών, καταγράφηκαν συνολικά 45 παθόντες (έναντι 52 που σημειώθηκαν τον Μάρτιο του 2016) - εκ των οποίων 5 νεκροί.\nΣτο πλαίσιο των τροχονομικών δράσεων, τον Μάρτιο του 2017, συγκροτήθηκαν 522 συνεργεία ελέγχων μέθης, ενώ πραγματοποιήθηκαν 17.221 έλεγχοι διερεύνησης μέθης και διαπιστώθηκαν 160 παραβάσεις. Επιπλέον, το ίδιο χρονικό διάστημα βεβαιώθηκαν, εκτός των άλλων και 2.583 επικίνδυνες παραβάσεις για υπερβολική ταχύτητα, ζώνη ασφαλείας κτλ.\nPosted by Punkalyptic at 4/07/2017 01:30:00 μ.μ.\nLabels: ΑΣΤΥΝΟΜΙΚΑ, ΟΔΙΚΑ, ΠΕΡΙΦΕΡΕΙΑ


Ο γνωστός αγροτοσυνδικαλιστής, ο Τζένγκις Χαν των τρακτέρ Θανάσης Κοκκινούλης εκτιμά πως ο ηττημένος από τη μάχη της Νέας Δημοκρατίας καλό θα ήταν να περάσει το υπόλοιπο της ζωής του σε κάποιο μοναστήρι. Η ιδέα δεν είναι και τόσο πρωτότυπη. Εθεωρείτο εξαιρετικά λειτουργική στους βυζαντινούς χρόνους. Αν ο πολιτικός σου αντίπαλος κέρδιζε το θρόνο, εσύ έπαιρνες τα μάτια σου στο χέρι (κυριολεκτικώς, σου τα έβγαζαν) και στην καλύτερη περίπτωση θα πέθαινες τυφλός και γέρος στο κρεβάτι ενός μοναστηριού. Κανένας δεν θέλει να φανταστεί την Ντόρα σε μοναστήρι. Διότι αργά ή γρήγορα σε όλα τα εικονίσματα που απεικονίζουν την Παναγία βρεφοκρατούσα, η Μεγαλόχαρη θα αντικατασταθεί από μια άλλη γυναικεία μορφή – είναι τόσο απλό.\nΜα είναι βέβαιο ότι θα χάσει η Ντόρα; Όχι. Αλλά αυτό πιστεύουν οι εταιρείες στοιχημάτων, εκεί θα έβαζαν τα λεφτά τους και οι εταιρείες δημοσκοπήσεων. Πιθανότατα το αποτέλεσμα θα είναι οριακό και ίσως κριθεί στην τελευταία χούφτα λάσπης που θα πέσει αυτές τις μέρες.\nΤι θέλω να πω; Πολλά, αλλά θα περιοριστώ μόνο σε ένα. Είναι τουλάχιστον φαιδρό και υποκριτικό να ισχυρίζονται –και οι δύο πόλοι– ότι αυτή η μάχη έχει να κάνει με ιδέες. Αν υπάρχει έστω και ένας από σας που το πιστεύει, ας μου στείλει ένα email για να περπατήσουμε μαζί την Κυριακή στους λαβύρινθους της φιλελεύθερης οικονομικής σκέψης.\nΠροσέξτε τι συμβαίνει. Ας πιάσουμε τον Σαμαρά, που λερώνει και λιγότερο. Υποτίθεται πως δημιούργησε ένα ιδεολογικό πλαίσιο με πυλώνες τις αρχές του Κωνσταντίνου Καραμανλή και του Ευάγγελου Αβέρωφ. Σας ξαναρωτώ. Υπάρχει ανάμεσά μας άνθρωπος ιδεολογικά προσηλωμένος στις αρχές του Καραμανλή και του Αβέρωφ; Δεν νομίζω, εκτός και αν διαβάζει το παρόν μέσα σε κάσα, προστατευμένος από τον ήλιο. Ομοίως είναι ελάχιστοι οι άνθρωποι που θα σπεύσουν στην κάλπη για να ψηφίσουν Ντόρα σκεπτόμενοι την ιδεολογική διεύρυνση της παράταξης με ανοίγματα προς το κέντρο.\nΣε τελική ανάλυση, αν όντως χρειάζονται έναν δεξιό με καλό πρόσωπο προς το κέντρο, ας καλέσουν τον Σημίτη. Ζούμε στην εποχή όπου οι ιδεολογίες είναι πρόσχημα, έχουν ισοπεδωθεί εδώ και καιρό από την ιστορική συνέχεια, τις αποτελειώνουν οι προσωπικές φιλοδοξίες. Πού χωράει η σύγχρονη σκέψη σε ένα κόμμα όπως η Νέα Δημοκρατία από το οποίο κανείς δεν περιμένει γόνιμη και ουσιαστική παραγωγή ιδεολογίας; Ο Σαμαράς θα ψηφιστεί κυρίως από όσους σιχαίνονται την οικογένεια. Και η Ντόρα από όσους βλέπουν στο πρόσωπό της το συντομότερο δρόμο προς την εξουσία και τα λάφυρά της.\nΕίναι reality. Ψηφίζεις αυτόν που θέλεις να παραμείνει στο παιχνίδι. Το πρόβλημα είναι ότι στη ΝΔ θα παραμείνουν και οι δύο.\nΠείτε τη λέξη με προφορά Άρη Σπηλιωτόπουλου. Ελάτε, μπορείτε, θα διασκεδάσουν και οι φίλοι σας. Δοκιμάστε το με τη γνήσια προφορά της πατρινής ντοπιολαλιάς που, ευτυχώς, δεν έμεινε έξω από τα πολυτελή διαμερίσματα του Κολωνακίου. Ανιδιοτέλεια. Βλέπω τον Άρη στην τηλεόραση και αναρωτιέμαι αν έχουν δίκιο τα ιστολόγια που ισχυρίζονται ότι ο πολιτικός άνδρας καλύπτει τους γκρίζους κροτάφους με επίστρωση μαύρης βαφής. Ο Άρης δεν είναι πια νεαρός. Του κερατά, είναι πλέον στα 43 του. Αν θέλει να κυκλοφορεί ως ο Δάκης ή ο Πασχάλης της πολιτικής ζωής, είναι δικαίωμά του. Αλλά νέος δεν είναι. Ακόμα και αν εισπράξει όλα τα ομόλογα που αγόρασε, θα είναι κοντά στα εξήντα όταν θα διεκδικεί την πρωθυπουργία. Δηλώνει ότι είναι ανιδιοτελής όταν ακολουθεί την Ντόρα. Ναι, καλά. Θυμίζει εκείνους τους νεαρούς που παντρεύονται ηλικιωμένες κυρίες προκειμένου, όταν επέλθει το μοιραίο, να κάτσουν περιχαρείς μπροστά στο συμβολαιογράφο. Αν η Ντόρα πάει σπίτι της, ο Άρης κληρονομεί το χώρο της. Αν μείνει στο κόμμα, τότε ο Άρης μπορεί να περιμένει. Πόσο; Όσο χρειαστεί. Λογικά η σειρά του θα έρθει μετά από δέκα, το πολύ δεκαπέντε χρόνια. Θα πλησιάζει τα εξήντα, θα είναι όσο ο Παπανδρέου σήμερα. Αν βάφει και το μαλλί θα δείχνει μικρότερος. Μέχρι τότε μπορεί να γεύεται τη ζωή και τη γενναιοδωρία της.


Καταργεί 2.600 θέσεις τους επόμενους 18 μήνες η Rolls - Royce\nΟι θέσεις οι οποίες θα καταργηθούν ανήκουν κυρίως στο τμήμα αεροδιαστημικού υλικού και θα έχουν κόστος περίπου 153,5 εκατ. ευρώ μέσα στα επόμενα δύο χρόνια\nΤην κατάργηση 2.600 θέσεων εργασίας μέσα στους επόμενους 18 μήνες ανακοίνωσε η εμβληματική βρετανική κατασκευάστρια μηχανών και άλλων ειδών Rolls - Royce σε μία προσπάθεια να μειώσει τα λειτουργικά της κόστη.\nΗ δεύτερη μεγαλύτερη κατασκευάστρια μηχανών αεροσκαφών στον κόσμο προήγαγε επίσης τον Ντέιβιντ Σμιθ, ως σήμερα χρηματοοικονομικό διευθυντή του τμήματος κατασκευής αεροδιαστημικού υλικού, σε νέο οικονομικό διευθυντή του ομίλου στη θέση του Μαρκ Μόρις, ο οποίος αποχωρεί έπειτα από 27 χρόνια.\nΗ μετοχή του ομίλου κατέγραφε άνοδο κατά 2% λίγη ώρα μετά τις ανακοινώσεις της Rolls - Royce.\nΟι θέσεις οι οποίες θα καταργηθούν ανήκουν κυρίως στο τμήμα αεροδιαστημικού υλικού και θα έχουν κόστος 120 εκατ. λιρών (περίπου 153,5 εκατ. ευρώ) μέσα στα επόμενα δύο χρόνια. Κατόπιν θα οδηγήσουν στην εξοικονόμηση περίπου 80 εκατ. λιρών κατ' έτος.\n«Προβαίνουμε σε αποφασιστικές διοικητικές ενέργειες και επιταχύνουμε την πρόοδό μας σε ότι αφορά τις προσπάθειες να μειωθεί]το κόστος», ανέφερε ο Τζον Ρίστον, ο διευθύνων σύμβουλος της εταιρείας.\n«Τα μέτρα που ανακοινώθηκαν σήμερα δεν θα είναι τα τελευταία, όμως θα συμβάλλουν ώστε η Rolls - Royce να γίνει μια ισχυρότερη και πιο κερδοφόρος εταιρεία», πρόσθεσε ο ίδιος.


Πώς να Προσδώσετε στο Σπίτι σας μια πιο Χειμωνιάτικη Ατμόσφαιρα Strauss Water Cyprus\nΤο σκοτάδι νικά νωρίς τις αχτίδες του ήλιου, ο καιρός έχει γίνει πιο ψυχρός κι εμείς αρχίζουμε να ετοιμάζουμε το σπίτι μας για τον ερχομό του χειμώνα. Δεν στενοχωριόμαστε όμως! Ο χειμώνας είναι μια από τις γοητευτικότερες εποχές του χρόνου.\nΑλλάζουμε την γκαρνταρόμπα μας, γεμίζουμε τις ντουλάπες με πιο ζεστά σκεπάσματα και κουβέρτες, φροντίζουμε να έχουμε αρκετά ξύλα για το τζάκι (αν έχουμε!)⋅ κι όμως, κάτι λείπει. Μια πιο χειμωνιάτικη ατμόσφαιρα ίσως;\nΣυγκεντρώσαμε για σας 5 tips που όχι μόνο θα κάνουν τη μετάβαση ευκολότερη, αλλά και θα προσδώσουν στο σπίτι σας μια πιο χειμωνιάτικη, ρομαντική ατμόσφαιρα.\nΓκρι, μαύρο και σκοτεινό μπλε είναι οι απόλυτες χειμωνιάτικες αποχρώσεις φέτος. Το καλό με αυτά τα χρώματα είναι πως ποτέ δεν πρόκειται να γίνουν ντεμοντέ, ενώ παράλληλα θα δώσουν στο εσωτερικό του σπιτιού μια ζεστή, οικογενειακή και ευχάριστη αύρα.\nΔιακοσμείστε, επίσης, το σπίτι με χαλιά σε αντίστοιχους ή ταιριαστούς χρωματισμούς και σχέδια, με κουβερλί ή ακόμη και με ταπετσαρίες, και σύντομα όλο το σπίτι θα δένει άψογα με το χειμωνιάτικο σκηνικό έξω από τα παράθυρά σας.\nΑν τα φωτιστικά σας είναι στο κλασικό λευκό του φθορίου, είναι καιρός να τα αλλάξετε.Αντικαταστήστε τους λαμπτήρες με θερμές κίτρινες λάμπες και η αλλαγή στην ατμόσφαιρα θα είναι άμεση και εντυπωσιακή! Το ζεστό και ξεκούραστο φως τους επενδύει το εσωτερικό των δωματίων με μια απρόσμενη και ολότελα ρομαντική θέρμη, θυμίζοντας το φως που απλώνει γύρω του ένα τζάκι ή μια ξυλόσομπα!\nΠάνω από Όλα η Άνεση!\nΠοιος από μας δεν θέλει να χουχουλιάσει μπροστά από την τηλεόρασή του, με μια κούπα ζεστό τσάι, μια κουβέρτα, συντροφιά με τα αγαπημένα μας πρόσωπα;\nΕξοπλιστείτε, λοιπόν, με χοντρές, απαλές κουβέρτες σε ζωηρά χρώματα που να ταιριάζουν όμως και με το γενικότερο ντεκόρ σας. Αγοράστε, επίσης μεγάλες μαξιλάρες από ζεστό ύφασμα και τοποθετήστε τες σε κατάλληλα σημεία σε διάφορα σημεία του σπιτιού. Θα προσδώσουν μια πιο πολυτελή, αλλά και άνετη ατμόσφαιρα.\nΤι να το Κάνεις το Κλιματιστικό Όταν Έχεις Τζάκι;\nΜια από τις ωραιότερες καινοτομίες της σύγχρονης θέρμανσης είναι τα ένθετα τζάκια, που μπορούν να προστεθούν εύκολα σε οποιοδήποτε σπίτι, ακόμη κι αν δεν το προέβλεπε ο αρχικός τους σχεδιασμός.\nΑκόμη κι ένα μικρό τζάκι μπορεί να αλλάξει τελείως την αίσθηση αλλά και την όψη ενός σπιτιού. Εναλλακτικά, μπορείτε να πάρετε ένα αερόθερμο με ψηφιακή εικόνα τζακιού. Για τους αθεράπευτα ρομαντικούς, το αποτέλεσμα θα είναι εξίσου γοητευτικό!\nΕξοπλιστείτε με τη Συσκευή Νερού της Strauss\nΠροσθέτοντας στον πάγκο σας την κομψή συσκευή νερού της Strauss, πετυχαίνετε πολύ περισσότερα από το να αναβαθμίσετε ριζικά την εμφάνισή της κουζίνας.\nΤο να έχετε τη δυνατότητα να απολαμβάνετε τα αγαπημένα σας ζεστά ροφήματα ανά πάσα στιγμή, στη θερμοκρασία που θέλετε, με τα αρώματά τους έντονα και αναλλοίωτα, καθώς η ποιότητα του νερού που θα τα εγκλείει θα είναι εξαιρετική, θα σας κάνει να μη θέλετε να αφήσετε το καθιστικό σας τις παγωμένες νύχτες του χειμώνα, καθώς το καλύτερο στέκι για σας, τους φίλους και την οικογένειά σας θα είναι το σπίτι σας!\nΕπιλέξτε το χρώμα που ταιριάζει καλύτερα στη δική σας κουζίνα πατώντας εδώ!


Τροπολογία για την αναδιάρθρωση των εκλογικών περιφερειών - Μιλτιάδης Βαρβιτσιώτης\nΤροπολογία για την αναδιάρθρωση των εκλογικών περιφερειών\nΗμερομηνία 10 Ιανουαρίου 2008, 00:00 Ανανεώθηκε 12 Μαΐου 2022, 02:22\nΤροπολογία στον υπό συζήτηση εκλογικό νόμο με την οποία ζητεί την κατάτμηση της Β’ Αθηνών σε τρεις χωριστές εκλογικές περιφέρειες κατέθεσε την Πέμπτη 10 Ιανουαρίου 2008 ο Μιλτιάδης Βαρβιτσιώτης. Είναι η πρώτη φορά που κατατίθεται επισήμως η συγκεκριμένη πρόταση. Με την πρωτοβουλία του ο Μιλτιάδης Βαρβιτσιώτης προτείνει μια συνολική αναδιάρθρωση της κατανομής των εκλογικών περιφερειών της χώρας προκειμένου να εξαλειφθούν οι ισχύουσες στρεβλώσεις. Προτείνει λοιπόν, την συγχώνευση των μονοεδρικών και διεδρικών περιφερειών σε άλλες μεγαλύτερες έτσι ώστε να αντιμετωπιστούν χρόνιες παθογένειες του πολιτικού συστήματος όπως οι πελατειακές σχέσεις, η αδιαφάνεια, τα φαινόμενα διαπλοκής με τα ΜΜΕ κ.α. Με την πρόταση του επίσης τα κόμματα της ελάσσονος αντιπολίτευσης θα ανακτήσουν την αμεσότητα της εκπροσώπησης με την περιφέρεια καθώς σήμερα είναι σχεδόν αδύνατον να εκλέξουν αντιπρόσωπο στις μικρές περιφέρειες ή να κερδίσουν μονοεδρικές περιφέρειες. Ακολουθεί το πλήρες κείμενο της τροπολογίας:\nστο σχέδιο νόμου «τροποποίηση του ν. 3231/2004 (ΦΕΚ 45 Α’) για την Εκλογή Βουλευτών»\nΗ διαμόρφωση ενός νέου εκλογικού συστήματος θα πρέπει να αντιμετωπιστεί στα πλαίσια των προσδοκιών μας για την αποτελεσματική λειτουργία του πολιτικού συστήματος. Η προσφυγή στη λαϊκή κρίση επιβάλλει στον καθένα μας να αντιμετωπίζει με σεβασμό το εκλογικό σώμα και να βρίσκεται σε τακτική επαφή μαζί του. Αυτό όμως προϋποθέτει ενιαίους όρους εκπροσώπησης. Δεν μπορεί για παράδειγμα να υπάρχει βουλευτής που εκλέγεται από 29.000 ψηφοφόρους και άλλος από 1.400.000 ψηφοφόρους.\nΜοιραία κάποιος μπορεί να πει ότι έχουμε βουλευτές 2 ταχυτήτων και ότι η ισχύουσα κατανομή των εκλογικών περιφερειών ενισχύει την αδιαφάνεια και την εκ των πραγμάτων αποστασιοποίηση από το εκλογικό σώμα ιδίως των Βουλευτών που εκλέγονται στις μεγάλες περιφέρειες.\nΕπιδίωξη μας θα πρέπει να είναι η δημιουργία ισοδυνάμων κατά το δυνατόν εκλογικών περιφερειών έτσι ώστε να εξασφαλιστεί και η πολυκομματική εκπροσώπηση σε περισσότερες περιοχές της χώρας.\nΠρος την κατεύθυνση αυτή κινούμενοι, θα πρέπει να προχωρήσουμε στην αλλαγή του εκλογικού χάρτη με την κατάτμηση της Β’ Αθηνών σε τρεις ξεχωριστές περιφέρειες, την κατάργηση των μικρών περιφερειών και την συγχώνευση τους σε όμορες μεγαλύτερες περιφέρειες.\nΜε την συνημμένη τροπολογία επιτυγχάνεται η κατά το δυνατόν ισομερής κατανομή των περιφερειών ανά τη χώρα και η ως εκ τούτου επαφή του Βουλευτή με τους πολίτες. Ταυτόχρονα περιορίζεται:\nΠρώτον, η ανάπτυξη πελατειακών σχέσεων που παρατηρείται κατά κόρον στις σημερινές μικρές εκλογικές περιφέρειες.\nΔεύτερον, η ανάγκη σε πολιτικό χρήμα.\nΤρίτον, τα φαινόμενα της διαπλοκής με τα ΜΜΕ καθώς η καλή σχέση με τα μέσα τείνει να αντικαταστήσει την επαφή με το εκλογικό σώμα.\nΤέταρτον, τα κόμματα της ελάσσονος αντιπολίτευσης θα ανακτήσουν την αμεσότητα της εκπροσώπησης με την περιφέρεια καθώς σήμερα είναι σχεδόν αδύνατον να εκλέξουν αντιπρόσωπο στις μικρές περιφέρειες ή να κερδίσουν μονοεδρικές περιφέρειες.\n«Το άρθρο 1 του Ν. 3231/2004 (ΦΕΚ 45 Α) αντικαθίσταται ως ακολούθως:\nΗ επικράτεια χωρίζεται στις παρακάτω εκλογικές περιφέρειες:\n1. Α' ΑΘΗΝΑΣ. (Δήμος Αθηναίων)\n2. ΔΥΤΙΚΗΣ ΑΘΗΝΑΣ (Δήμοι Αγ. Βαρβάρας, Αγ. Ανάργυρων, Αιγάλεω, Ιλίου, Καματερού, Μοσχάτου, Νέας Ιωνίας, Νέας Φιλαδέλφειας, Νέας Χαλκηδόνας, Περιστερίου, Πετρούπολης, Ταύρου, Χαϊδαρίου).\n3. ΒΟΡΕΙΑΣ ΑΘΗΝΑΣ (Δήμοι Αγ. Παρασκευής, Αμαρουσίου, Βριλησσίων, Γαλατσίου, Εκάλης, Ζωγράφου, Ηράκλειου, Καισαριανής, Κηφισιάς, Λυκόβρυσης, Μελισσίων, Μεταμόρφωσης, Ν. Ερυθραίας, Ν. Πεντέλης, Ν. Ψυχικού, Παπάγου, Πεντέλης, Πεύκης, Φιλοθέης, Χαλανδρίου, Χολαργού, Ψυχικού).\n4. ΝΟΤΙΑΣ ΑΘΗΝΑΣ (Δήμοι Αγ. Δημήτριου, Άλιμου, Αργυρούπολης, Βύρωνα, Γλυφάδας, Δάφνης, Ελληνικού, Ηλιούπολης, Καλλιθέας, Ν. Σμύρνης, Π. Φαλήρου, Υμηττού).\n5. ΑΤΤΙΚΗΣ. (νυν Αττικής)\n6. ΠΕΙΡΑΙΑ. (νυν Α’+ Β’ Πειραιά)\n7. Α' ΘΕΣΣΑΛΟΝΙΚΗΣ (νυν Α’ Θεσσαλονίκης).\n8. Β' ΘΕΣΣΑΛΟΝΙΚΗΣ (νυν Β' Θεσ/νικης και Νομός Χαλκιδικής).\n9. ΑΝΑΤΟΛΙΚΗΣ ΠΕΛΟΠΟΝΝΗΣΟΥ: (Νομοί Αργολίδας, Αρκαδίας, Λακωνίας).\n10. ΒΟΡΕΙΑΣ ΠΕΛΟΠΟΝΝΗΣΟΥ: (Νομοί Αχαΐας, Κορινθίας).\n11. ΔΥΤΙΚΗΣ ΠΕΛΟΠΟΝΝΗΣΟΥ (Νομοί Ηλείας, Μεσσηνίας).\n12. ΗΠΕΙΡΟΥ (Νομοί Ιωαννίνων, Άρτας, Πρέβεζας, Θεσπρωτίας).\n13. ΔΥΤΙΚΗΣ ΕΛΛΑΔΑΣ (Νομός Αιτωλοακαρνανίας).\n14. ΣΤΕΡΕΑΣ ΕΛΛΑΔΑΣ (Νομοί Βοιωτίας, Εύβοιας).\n15. ΡΟΥΜΕΛΗΣ (Νομοί Ευρυτανίας, Φθιώτιδας Φωκίδας).\n16. ΙΟΝΙΩΝ ΝΗΣΩΝ (Νομοί Κέρκυρας, Λευκάδας, Κεφαλονιάς, Ζακύνθου).\n17. ΔΥΤΙΚΗΣ ΚΡΗΤΗΣ (Νομοί Χανίων, Ρεθύμνου).\n18. ΑΝΑΤΟΛΙΚΗΣ ΚΡΗΤΗΣ (Νομοί Ηρακλείου, Λασιθίου).\n19. ΑΝΑΤΟΛΙΚΗΣ ΘΕΣΣΑΛΙΑΣ (Νομοί Λάρισας, Μαγνησίας).\n20. ΔΥΤΙΚΗΣ ΘΕΣΣΑΛΙΑΣ (Νομοί Καρδίτσας, Τρικάλων ).\n21. ΔΥΤΙΚΗΣ ΜΑΚΕΔΟΝΙΑΣ (Νομοί Κοζάνης, Γρεβενών, Φλώρινας, Καστοριάς).\n22. ΚΕΝΤΡΙΚΗΣ ΜΑΚΕΔΟΝΙΑΣ (Νομοί Πιερίας, Ημαθίας, Πέλλας, Κιλκίς).\n23. ΑΝΑΤΟΛΙΚΗΣ ΜΑΚΕΔΟΝΙΑΣ (Νομοί Σερρών, Δράμας, Καβάλας).\n24. ΘΡΑΚΗΣ (Νομοί Έβρου, Ροδόπης, Ξάνθης).\n25. ΒΟΡΕΙΟΥ ΑΙΓΑΙΟΥ (Νομοί Λέσβου, Χίου, Σάμου).\n26. ΝΟΤΙΟΥ ΑΙΓΑΙΟΥ (Νομοί Δωδεκανήσου, Κυκλάδων)».


Σκηνικό Ιμίων στην Κύπρο, επεισόδιο με το γεωτρύπανο στην κυπριακή ΑΟΖ - Parga Patatoukos\nHome > news > Σκηνικό Ιμίων στην Κύπρο, επεισόδιο με το γεωτρύπανο στην κυπριακή ΑΟΖ\nΌλο το χρονικό των τελευταίων εξελίξεων\nΣτον απόηχο του επεισοδίου προ ολίγων ημερών στα Ίμια, μια νέα τουρκική πρόκληση εξελίχθηκε την Παρασκευή, αυτή τη φορά στην κυπριακή ΑΟΖ. Τουρκικά σκάφη παρεμπόδισαν την πορεία του ιταλικού γεωτρύπανου «Saipem 12.000», το οποίο επιχειρούσε εκ νέου να προσεγγίσει τον στόχο «Σουπιά» στο τεμάχιο 3 πριν αποχωρήσει από την περιοχή. Την προσπάθειά του αυτή ανέκοψε τουρκική φρεγάτα με κίνδυνο σύγκρουσης.\nΣύμφωνα με τα δημοσιεύματα των κυπριακών μέσων ενημέρωσης, το γεωτρύπανο είχε προχωρήσει πιο κοντά στον στόχο «Σουπιά» και ακριβώς στα όρια της τουρκικής παράνομης Navtex με κατεύθυνση τον στόχο. Μέσα από συνεχείς ριψοκίνδυνους ελιγμούς, τέσσερα επικίνδυνα περιστατικά με τουρκική φρεγάδα καθώς και δεύτερη που έσπευσε στην περιοχή, το Saipem άρχισε να αποχωρεί από την περιοχή.\nΗ τουρκική φρεγάτα προσπάθησε να συγκρουστεί με το γεωτρύπανο, με τον καπετάνιο του ιταλικού γεωτρύπανου να καταφέρει τελικά να το αποφύγει και να τερματίζει την προσπάθεια κατευθυνόμενος δυτικά.\nΣτη συνέχεια ιταλικό γεωτρύπανο ανέμενε την έκβαση της διπλωματικής προσπάθειας που βρισκόταν σε εξέλιξη στις Βρυξέλλες το απόγευμα της Παρασκευής, προτού αναχωρήσει εντελώς από την κυπριακή ΑΟΖ.\nΛίγη ώρα αργότερα, ο κυβερνητικός εκπρόσωπος της Κυπριακής Δημοκρατίας, Νίκος Χριστοδουλίδης, επιβεβαίωσε ότι αναβάλλεται η γεώτρηση της ΕΝΙ στον στόχο «Σουπιά», αλλά, δήλωσε, «δεν ακυρώνονται οι ενεργειακοί σχεδιασμοί της Κυπριακής Δημοκρατίας».\nΜιλώντας από τις Βρυξέλλες στο ΡΙΚ, ο κ. Χριστοδουλίδης είπε πως ήδη το γεωτρύπανο αναχώρησε για το Μαρόκο, ενώ για το επεισόδιο ενημερώθηκε ο Πρόεδρος της Δημοκρατίας. Ο κυβερνητικός εκπρόσωπος επεσήμανε πως θα πρέπει να υπάρξει αντίδραση της Ευρωπαϊκής Ένωσης και αυτό αναμένει η Κυπριακή Δημοκρατία.\nΜετά τις τελευταίες εξελίξεις η Λευκωσία επιδιώκει πλέον ξεκάθαρη διασύνδεση της ευρωτουρκικής συνάντησης κορυφής, που προγραμματίστηκε για τις 26 Μαρτίου, στη Βάρνα, με τον τερματισμό των τουρκικών προκλήσεων στην ΑΟΖ.\nΤο μήνυμα Τουσκ στην Τουρκία και η στήριξη στην Κύπρο Τη στήριξη των ευρωπαίων ηγετών\n«προς το κυριαρχικό δικαίωμα της Κύπρου να ερευνά και να εκμεταλλεύεται τους φυσικούς πόρους της», δήλωσε ο Ντόναλντ Τούσκ στην άτυπη σύνοδο κορυφής της Ευρωπαϊκής Ένωσης. «Ο Πρόεδρος της Κυπριακής Δημοκρατίας, Νίκος Αναστασιάδης και ο πρωθυπουργός της Ελλάδας Αλέξης Τσίπρας μας ενημέρωσαν για τις τελευταίες εξελίξεις όσον αφορά τις τουρκικές παραβιάσεις στην ανατολική Μεσόγειο και το Αιγαίο. Εκ μέρους όλων των ευρωπαίων ηγετών θα ήθελα να εκφράσω την αλληλεγγύη μας στην Κύπρο και την Ελλάδα και να καλέσω επειγόντως την Τουρκία να σταματήσει αυτές τις δραστηριότητες». Αυτό δήλωσε ο πρόεδρος του Συμβουλίου της Ευρώπης και συμπλήρωσε: «Οι ευρωπαίοι ηγέτες στηρίζουν το κυριαρχικό δικαίωμα της Κύπρου να ερευνά και να εκμεταλλεύεται τους φυσικούς πόρους της, σύμφωνα με το ευρωπαϊκό και διεθνές δίκαιο, συμπεριλαμβανομένου του δικαίου της θάλασσας των Ηνωμένων Εθνών. Αυτή η δραστηριότητα αντιτίθεται στη δέσμευση της Τουρκίας για σχέσεις καλής γειτονίας με όλα τα κράτη-μέλη της ΕΕ».\nΣκηνικό Ιμίων στην Κύπρο, επεισόδιο με το γεωτρύπανο στην κυπριακή ΑΟΖ Reviewed by ΠΑΤΑΤΟΥΚΟΣ ΠΑΡΓΑ on Σάββατο, Φεβρουαρίου 24, 2018 Rating: 5 Όλο το χρονικό των τελευταίων εξελίξεων Στον απόηχο του επεισοδίου προ ολίγων ημερών στα Ίμια, μια νέα τουρκική πρόκληση εξελί...


Παναθηναικός - Ολυμπιακός: Ο Μιχείες, όπως πάντα, έχουν το... - Sportdog.gr - Αθλητικά Νέα | Ειδήσεις | Sport\nΦοβερό παρασκήνιο με Ιωαννίδη, 120 χιλιάρικα, Ολυμπιακό - Προκλητικός Ντρεοσί, "έγκλημα" με Μεντόζα\nΠαναθηναικός - Ολυμπιακός: Μπορεί ο Φώτης Ιωαννίδης του Παναθηναϊκού, από την στιγμή που τον καθιέρωσε στην ενδεκάδα ο Μπόλονι, να βρίσκεται στα φώτα της επικαιρότητας αλλά ένας άλλος Ιωαννιδης, επίσης στράικερ, παραλίγο να πρωταγωνιστήσει σε αυτό το χειμερινό παζάρι. Ο λόγος για τον Νίκο Ιωαννίδη του Απόλλωνα, που στάθηκε άτυχος με τον σοβαρό τραυματισμό του στο πρώτο ματς της χρονιάς, κόντρα στους "πράσινους", στην Ριζούπολη. Εκεί που είχε σκοράρει ο συνεπωνυμός του του "τριφυλλιού" ενώ αυτός πήγε κατευθείαν με ασθενοφόρο από το γήπεδο στο νοσοκομείο! Σε ένα ματς που σύμφωνα με τον μανατζερικό μύθο τον έβλεπε σκάουτ ιταλικής ομάδας της Serie B'. Eτσι κι αλλιώς ήδη είχε πάει πρόταση για την χάρη του, από ουγγρική ομάδα!\nΛίγες ημέρες αργότερα ο Μονεμβασιώτης επιβράβευσε τον Ιωαννίδη με νέο συμβόλαιο ως το 2022 και με αύξηση αποδοχών από 80 στα 120.000 ευρώ! Άλλωστε ο άσος μέχρι τον τραυματισμό του έκανε μια πολύ καλή σεζόν με 3 γκολ και 2 ασίστ σε 12 συμμετοχές. Ο Ιωαννίδης που ξεκίνησε ως μεγάλο ταλέντο από τον Ολυμπιακό και μόλις στα 19 του χρόνια βρέθηκε δανεικός στην Χάνσα Ροστόκ και αργότερα στην Ντόρτμουντ Β' αλλά και στην ολλανδική Ζβόλε, έχει προλάβει να παίξει στο εξωτερικό και σε Ουγγαρία (Ντιοσγκόρ), Πορτογαλία (Μαρίτιμο). Γενικότερα στα 26 του χρόνια έχει καταφέρει να αλλάξει 9 ομάδες αφού δεν ολοκλήρωσε σε καμία 2η σεζόν!\nΤΟ ΚΟΛΠΟ ΜΕ ΤΟ ΚΑΣΕ ΤΟΥ ΜΕΝΤΟΖΑ ΚΑΙ ΤΟ "ΜΥΣΤΙΚΟ" ΜΕ ΤΗΝ ΕΠΙΛΟΓΗ ΝΤΡΕΟΣΙ\nΔιαβάζω πως ο Ντρεοσί δίνει μάχη για να πάει τον Στίβεν Μεντόζα στον Παναθηναϊκο! Μιλάμε για τον 28χρονο Κολομβιανό αριστερό εξτρέμ, που ανήκει στην Αμιάν και βρίσκεται στο τελευταίο 6μηνο του συμβολαίου του. Στην φετινή Ligue 2 μετράει 11 συμμετοχές και 4 γκολ ενώ στην γαλλική ομάδα μεταγράφηκε αντί 1 εκατ. ευρώ από την Κορίνθιανς, τον Γενάρη του 2018. Το ο τι είναι μια φορά διεθνής με την Κολομβία, τον Νοέμβριο του 2019, δεν μου λέει και πολλά. Στις λατινοαμερικάνικες ομάδες όπως και στις αφρικάνικες, υπάρχουν παίκτες που επιβάλλονται είτε από τους ισχυρούς ατζέντηδες, είτε ακόμη κι από την Ομοσπονδία, για να κληθούν και να αγωνιστούν μια δυο φορές, ωστε να βοηθηθούν σε μια μεταγραφή τους. Με το ... αζημίωτο φυσικά.\nΠάμε τώρα και στα... περίεργα της υπόθεσης, από αυτά που ο Παναθηναϊκός του Αλαφούζου έχει "καεί" πολλάκις. Ο Μεντόζα, τον οποίο διεκδικεί και η Ντιναμό Ζάγκρεμπ, για να έρθει στον Παναθηναϊκό θέλει καθαρές ετήσιες αποδοχές 600.000 ευρώ!! Τόσα παίρνει, σύμφωνα με τον Ντρεοσί και στην Αμιάν και το πλασάρει σαν ευκαιρία αφού σε λίγους μήνες θα κυκλοφορεί ελεύθερος στο παζάρι, να τον κλείσουν από τώρα. Επιτρέψτε μου να αμφιβάλλω σφόδρα. Αυτά τα λεφτά μπορεί να τα έπαιρνε με την Αμιάν πέρσι στη γαλλική Ligue 1 αλλά από τη στιγμή που υποβιβάστηκε έπεσε... κούρεμα κοντά στα 200 χιλιάρικα!! Και επίσης δεν ξέρω αν το 600άρι ήταν νέτο ή μαζί με την εφορία. Από εκεί και πέρα έτσι και πριν από περίπου ένα χρόνο, βιάστηκαν οι Ρόκα - Δώνης να κλείσουν τον Καρλίτος με μια 600άρα ( λέτε να υπάρχει... "ταρίφα";) και βλέπουμε το αποτέλεσμα.\nΤο τραγικό βέβαια στον Παναθηναϊκό είναι πως τα παθήματα δεν γίνονται μαθήματα απλά ανακυκλώνονται τα πρόσωπα. Έφυγε ο Καταλανός Τσάβι Ρόκα και ήρθε ένας... Γάλλος Τσάβι Ρόκα, που έτυχε να τον λένε Ντρεοσί. Αυτο... Με το απαραίτητο συμπλήρωμα: ο Ντρεοσί δεν ήταν επιλογή ή υπόδειξη Μπόλονι για αθλητικός διευθυντής του Παναθηναϊκού. Ο Αλαφούζος τον βρήκε ( για την ακρίβεια του τον...σύστησαν, μέσα από το οικογενειακό περιβάλλον του Μίστερ Σκάι) και μίλησε μαζί του ενώ στην συνέχεια ζήτησε και την άποψη του Μπόλονι, ο οποίος όντας είχε συνεργαστεί με επιτυχία μαζί του στην Ρεν. Αυτά...\nΣε κενό τέρμα τα δύο γκολ του Άρη - Διαμαρτύρεται για φάουλ ο ΠΑΟΚ στο 2-0! (ΒΙΝΤΕΟ)\nΟι Ρέιντζερς επέστρεψαν στην κορυφή - Λατρεία για Τζέραρντ (ΦΩΤΟ/ΒΙΝΤΕΟ)\n"Σεφτές" για Καγκάβα - Τι βραβείο κατέκτησε\nΜειώνει ο Ίνγκασον, θρίλερ στο φινάλε! - Live: ΠΑΟΚ - Άρης 1-2 (ΒΙΝΤΕΟ)\n07/03/21 - 21:15\nΣε κενό τέρμα τα δύο γκολ του Άρη - Διαμαρτύρεται για φάουλ...\nΣτην πρώτη του ευκαιρία στο δεύτερο ημίχρονο, ο Άρης βρήκε δίχτυα με τον Μάνο...\nΟι Ρέιντζερς επέστρεψαν στην κορυφή - Λατρεία για Τζέραρντ...\nΜετά από 9 χερόνια οι "Gers" είναι και πάλι στην κορυφή του σκοτσέζικου...\n07/03/21 - 20:53\nΟ Ιάπωνας μέσος αγωνίστηκε για πρώτη φορά ως βασικός στην αναμέτρηση με τη...


Η Μαρίνα Αμπράμοβιτς πονάει, για το καλό της τέχνης: Αλήθεια ή παρωδία; - POPAGANDA\n«Πρέπει να πονέσεις για να απελευθερώσεις το σώμα σου από τον πόνο» λέει η Μαρίνα Αμπράμοβιτς με γαλήνιο μειδίαμα. Και επί δεκαετίες υποβάλλει το σώμα της σε απίστευτες δοκιμασίες, επώδυνες για χάρη της τέχνης. Μιας τέχνης σαρκοφάγας που έχει αφήσει επάνω της πληγές, ουλές, σημάδια. Η Σέρβα Μαρίνα Αμπράμοβιτς που έχει κατακτήσει την κορυφή της σύγχρονης τέχνης και έχει επιτρέψει στην ποπ κουλτούρα να εισέλθει στη σύγχρονη τέχνη (χαρακτηριστική η περίπτωση της Lady Gaga), δημιουργεί σε αρκετούς δυσφορία. Την θεωρούν κάλπικη ή έχουν αντιρρήσεις για το γεγονός ότι μια καλλιτέχνης έγινε τόσο διάσημη, τόσο σταρ, τόσο πλούσια, τόσο σπουδαία.\nΚαι όσο η ίδια χαρακώνει, καταπονεί το σώμα της, τόσο κάποιοι προσπαθούν να ξεφτίσουν την επίστρωση της εικόνας της – και κάποιοι το κάνουν και αυτό ως μια χοντροκομμένη μορφή σύγχρονης τέχνης. Σε αυτή την περίπτωση ανήκει και η περίπτωση του Vladimir Maislin που χρησιμοποίησε φωτογραφίες της Μαρίνα Αμπράμοβιτς από performances όπου είναι εμφανώς καταπονημένη, βουλιάζει στον πόνο ή στους εσωτερικούς της δαίμονες. Πάνω σε αυτές τις εικόνες έκανε ένθεση γνωστών φαρμάκων για την αντιμετώπιση του πόνου. Εικόνες που τις τελευταίες μέρες έχουν γίνει θέμα συζήτησης και αναπαραγωγής διεθνώς.\n«Mε ενδιαφέρουν μόνο οι ιδέες που γίνονται εμμονικές, που με κάνουν να νιώθω ανήσυχη. Οι ιδέες που με φοβίζουν» λέει η ίδια. Και μπορείς να διατρέξεις, να «διαβάσεις» τα έργα της με αυτό τον υπότιτλο, μέχρι που έρχεται αυτή η παρωδία του Maislin και δημιουργεί ρωγμές στην δραματικότητα τέτοιων φράσεων.\nΑσπιρίνη για τον πονοκέφαλο, Τheraflu για το βαρύ κρύωμα, έμπλαστρα για τους μυϊκούς πόνους, Alka Seltzer για το κάψιμο στο στομάχι. Ο Maislin φαίνεται αποφασισμένος να συνεχίσει τις παρεμβάσεις πάνω στις εικόνες της Αμπράμοβιτς και έχει ήδη προσελκύσει το ενδιαφέρον μέσων ενημέρωσης διεθνώς που ασχολούνται με την τέχνη. Με την ευκολία που προσφέρει κάθε δημόσιο πρόσωπο για ανέξοδο λιθοβολισμό, για να γίνει καμβάς για γρήγορη και άμεση αναγνώριση.\n«Ο στόχος μου ως καλλιτέχνης που κάνει performance είναι να παρουσιάσω συγκεκριμένες δυσκολίες, να παρουσιάσω το φόβο, τον αρχέγονο φόβο του πόνου, του θανάτου που έχουμε όλοι στις ζωές μας. Να τις δείξω στο κοινό και να πω “είμαι ο καθρέπτης σου. Αν μπορώ να το κάνω αυτό στη ζωή μου, μπορείς να το κάνεις στη δική σου”» έχει πει η Μαρίνα Αμπράμοβιτς. Και μετά ήρθε το photoshop.


ΑρχικήPress roomΠαλαιότερες ανακοινώσειςΗ Intelligent Media χορηγός του Ε.Π.Ο.Φ.Υ. σε εκδήλωση τιμής για τον εργασιακό αθλητισμό\nΤη Δευτέρα 1/11/2010 πραγματοποιήθηκε Εκδήλωση Τιμής για τον Εργασιακό Αθλητισμό, που διοργάνωσε η Επιτροπή Πρωταθλήματος Οργανισμών & Φορέων Υγείας 7Χ7 (Ε.Π.Ο.Φ.Υ). Η Intelligent Media, πάντα υποστηρικτής των κοινωνικά ευαίσθητων φορέων, επιμελείται, ως χορηγός, το website του Ε.Π.Ο.Φ.Υ., www.everygame.gr και προβάλει τα νέα του, τόσο στο Νοσοκομείο ΜΗΤΕΡΑ, όσο και στο Μαιευτήριο ΛΗΤΩ, μέσω του δικτύου Advertising Signage, συμβάλλοντας έτσι στην αναγνωρισιμότητά του από το ευρύ κοινό καθώς και στην ενημέρωση αυτού.\nΙδιαίτερη συγκίνηση προκάλεσε η προβολή βίντεο-αφιερώματος και η απονομή βραβείου σε Έλληνες & Ελληνίδες Ολυμπιονίκες ως ένδειξη αναγνώρισης και ευγνωμοσύνης για τις αξίες που πρεσβεύουν και εμπνέουν όλους εμάς. Τις βραβεύσεις έκανε ο Γενικός Δ/ντής της Intelligent Media κ. Γεώργιος Τσιντζηλώνης.\nΣτα πλαίσια της δεξίωσης που ακολούθησε o κ. Γιώργος Τσιντζηλώνης ανέφερε: Στηρίζουμε τις αξίες του Εργασιακού Αθλητισμού, γιατί πολύ απλά μας εκφράζουν απόλυτα. Θα είμαστε δίπλα στις ενέργειες του ΕΠΟΦΥ για την προαγωγή του αθλητισμού και του πολιτισμού, μέσω των διοργανώσεων και των τουρνουά του και ευχόμαστε σε όλους τους συμμετέχοντες επιτυχίες και καλή διασκέδαση


Διαδηλώσεις διαμαρτυρίας εναντίον πρώην δημάρχου που κατηγορείται για βιασμό | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\n19 Ιανουάριος 2016 / 14:01:50 GRReporter\nΔεύτερο βράδυ οι κάτοικοι της μικρής πόλης Στρέλτσα, του Νομού Πάζαρτζικ, συγκεντρώνονται σε ένδειξη διαμαρτυρίας εναντίον του πρώην δημάρχου της Στρέλτσα και του Πάζαρτζικ Ιβάν Ευστάτιεφ, ο οποίος έχει συλληφθεί και κατηγορείται για τον βιασμό μιας 16χρονης μαθήτριας από την Στρέλτσα.\nΠάνω από 300 άτομα συγκεντρώθηκαν έξω από το κτίριο του Δήμου ζητώντας δίκαιη τιμωρία, μετέδωσε το κανάλι NOVA TV. Οι άνθρωποι ζήτησαν την παραίτηση του Ευστάτιεφ και από δημοτικό σύμβουλο.\nΟ πρώην δήμαρχος παραμένει στο κρατητήριο για 72 ώρες, αποφάσισε η Εισαγγελία της κοντινής πόλης Παναγκιούριστε. Όλοι οι εισαγγελείς εκεί έχουν υποβάλει αίτηση για την εξαίρεσή τους για λόγους αμεροληψίας και έτσι η υπόθεση θα δικαστεί στην Περιφερειακή Εισαγγελία της πόλης Πάζαρτζικ. Αυτό έγινε με απόφαση του γενικού εισαγγελέα. Πιθανότατα αύριο η εισαγγελία θα καταθέσει αίτηση για την φυλάκιση του κατηγορουμένου. Θα διεξαχθεί και συνεδρίαση του Δημοτικού Συμβουλίου για την άρση της ασυλίας του.\nΟ Ιβάν Ευστάτιεφ κατηγορείται πως μέθυσε την κοπέλα και πραγματοποίησε σεξουαλική πράξη μαζί της. Η ανήλικη υπέβαλε μήνυση για σεξουαλική παρενόχληση. Η κοπέλα βρίσκεται στο νοσοκομείο και ανακρίθηκε ενώπιον δικαστή παρουσία ψυχολόγου. Ισχυρίζεται πως ήπιε μόνο χυμό. Αρχικά οι αρμόδιες αρχές υπέθεταν πως το ποτό περιείχε ναρκωτικές ουσίες, το τέστ που έγινε όμως έδειξε πως δεν υπήρχαν παρόμοιες ουσίες. Από την αστυνομία διευκρίνισαν ότι στο χυμό υπήρχε αλκοόλ. Επίσης εξήγησαν ότι την Παρασκευή δέχθηκαν τρεις καταγγελίες εκ μέρους των γονέων – η πρώτη ήταν επειδή το κορίτσι δεν γύρισε σπίτι μετά το σχολείο, η δεύτερη – πως γύρισε αλλά φαινόταν να είναι υπό την επήρεια αλκοόλ ή ναρκωτικών ουσιών, και η τρίτη – ότι στο νοσοκομείο διαπιστώθηκε πως μαζί της έχει πραγματοποιηθεί σεξουαλική πράξη.\nΟ Ιβάν Ευστάτιεφ είναι γνωστός της οικογένειας και γνώριζε καλά την κοπέλα. Η μητέρα της δούλεψε στο Δήμο και είχαν καλές σχέσεις.\nΣύμφωνα με τις μέχρι στιγμής πληροφορίες, η πράξη έγινε στο δωμάτιο ξενοδοχείου, όπου μένει ο πρώην δήμαρχος. Το ξενοδοχείο αποτελεί ιδιοκτησία της πρώην υπαλλήλου δημοσίων σχέσεων του δημαρχείου. Από το δωμάτιο έχουν συλλεχθεί αποδεικτικά στοιχεία, έχει δοθεί δικαστική εντολή για ανάλυση DNA του βιολογικού υλικού που βρέθηκε.\nΟ Ιβάν Ευστάτιεφ δεν χτύπησε την κοπέλα όπως υποστήριζαν στην αρχή κάποιοι. Η 16χρονη έπεσε και χτύπηε το κεφάλι της. Στη συνέχεια ο πρώην δήμαρχος την έφερε με το αυτοκίνητό του στο σπίτι της.\nΠαλιά, όταν ο Ευστάτιεφ ήταν δήμαρχος του Πάζαρτζικ, το όνομά του εμπλέχθηκε σε σκάνδαλο με πόρνες, που είχε παραγγείλει για μια ρωσική αντιπροσωπεία. Αφού έχασε τις τελευταίες δημοτικές εκλογές, ο Ιβάν Ευστάτιεφ έγινε διοικητικός διευθυντής του υποκαταστήματος στο Πάζαρτζικ της Ανώτατης Σχολής Αγροτικής Οικονομίας και Περιφερειακής Ανάπτυξης – Πλόβντιβ.\nTags: πρώην δήμαρχος κατηγορίες βιασμός μαθήτρια επήρεια αλκοόλ σύλληψη